title: 2018 m. liepos 17 d. Komisijos įgyvendinimo reglamentas (ES) 2018/1012, kuriuo importuojamiems Kinijos Liaudies Respublikos kilmės elektriniams dviračiams nustatomas laikinasis antidempingo muitas ir iš dalies keičiamas Įgyvendinimo reglamentas (ES) 2018/671

text:
18.7.2018

               LT

               Europos Sąjungos oficialusis leidinys

               L 181/7

         KOMISIJOS ĮGYVENDINIMO REGLAMENTAS (ES) 2018/1012
   2018 m. liepos 17 d.
   kuriuo importuojamiems Kinijos Liaudies Respublikos kilmės elektriniams dviračiams nustatomas laikinasis antidempingo muitas ir iš dalies keičiamas Įgyvendinimo reglamentas (ES) 2018/671
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 7 straipsnį,
   pasikonsultavusi su valstybėmis narėmis,
   kadangi:
   1.   PROCEDŪRA

   1.1.   Inicijavimas

               (1)

               2017 m. spalio 20 d. Europos Komisija (toliau – Komisija), remdamasi pagrindinio reglamento 5 straipsniu, inicijavo antidempingo tyrimą dėl į Sąjungą importuojamų Kinijos Liaudies Respublikos (toliau – KLR) kilmės ratinių transporto priemonių su pedalais, kuriose įrengtas pagalbinis elektrinis variklis (toliau – elektriniai dviračiai).

               (2)

               Komisija Europos Sąjungos oficialiajame leidinyje (2) paskelbė pranešimą apie inicijavimą (toliau – pranešimas apie inicijavimą).

               (3)

               Komisija tyrimą inicijavo gavusi 2017 m. rugsėjo 8 d. Europos dviračių gamintojų asociacijos (toliau – skundo pateikėjas arba EBMA) pateiktą skundą. Skundo pateikėjas susijęs su daugiau kaip 25 % visos Sąjungos elektrinių dviračių produkcijos. Skunde buvo pateikti dempingo ir jo daromos materialinės žalos įrodymai, kurių pakako tyrimo inicijavimui pagrįsti.

               (4)

               2017 m. gruodžio 21 d. Komisija inicijavo antisubsidijų tyrimą dėl į Sąjungą importuojamų KLR kilmės elektrinių dviračių ir pradėjo atskirą tyrimą. Komisija Europos Sąjungos oficialiajame leidinyje (3) paskelbė pranešimą apie inicijavimą.

         1.2.   Importo registracija

               (5)

               2018 m. sausio 31 d. skundo pateikėjas pateikė prašymą registruoti KLR kilmės elektrinių dviračių importą pagal pagrindinio reglamento 14 straipsnio 5 dalį. 2018 m. gegužės 3 d. Komisija paskelbė Įgyvendinimo reglamentą (ES) 2018/671 (toliau – Registracijos reglamentas) (4), kuriuo nustatė reikalavimą nuo 2018 m. gegužės 4 d. registruoti importuojamus KLR kilmės elektrinius dviračius.

               (6)

               Atsakydamos į reikalavimą registruoti suinteresuotosios šalys pateikė pastabų, į šias pastabas buvo atsižvelgta Registracijos reglamente. Komisija patvirtina, kad skundo pateikėjai pateikė pakankamai įrodymų, patvirtinančių poreikį registruoti importą. Importas iš KLR ir rinkos dalis staigiai padidėjo. Todėl pastabos buvo atmestos.

         1.3.   Tiriamasis laikotarpis ir nagrinėjamasis laikotarpis

               (7)

               Atliekant tyrimą dėl dempingo ir žalos nagrinėtas 2016 m. spalio 1 d. – 2017 m. rugsėjo 30 d. laikotarpis (toliau – tiriamasis laikotarpis). Tiriant žalai įvertinti svarbias tendencijas nagrinėtas laikotarpis nuo 2014 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

         1.4.   Suinteresuotosios šalys

               (8)

               Pranešime apie inicijavimą suinteresuotosios šalys paragintos susisiekti su Komisija, kad galėtų dalyvauti tyrime. Be to, Komisija apie tyrimo inicijavimą konkrečiai pranešė skundo pateikėjams, kitiems žinomiems Sąjungos gamintojams, žinomiems eksportuojantiems gamintojams, KLR valdžios institucijoms ir žinomiems importuotojams ir paragino juos dalyvauti tyrime.

               (9)

               Suinteresuotosios šalys turėjo galimybę teikti pastabas dėl tyrimo inicijavimo ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.

               (10)

               Pranešime apie inicijavimą Komisija suinteresuotosioms šalims pranešė, kad ji preliminariai pasirinko Šveicariją kaip rinkos ekonomikos trečiąją šalį (toliau – panaši šalis), kaip apibrėžta pagrindinio reglamento 2 straipsnio 7 dalies a punkte. Suinteresuotosios šalys turėjo galimybę teikti pastabas ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.

               (11)

               Kai kurios skundą palaikančios suinteresuotosios šalys paprašė laikyti jų tapatybes konfidencialiomis, baimindamosi atsakomųjų veiksmų, kadangi kai kurias savo gaminamų elektrinių dviračių dalis jos įsigyja KLR. Įvertinusi pateiktus argumentus, Komisija patenkino jų prašymus.

               (12)

               Po tyrimo inicijavimo pastabų pateikė Kinijos įrenginių ir elektronikos gaminių importo ir eksporto prekybos rūmai (toliau – CCCME) ir Europos elektrinių dviračių importuotojų kooperatyvas (toliau – CEIEB), atstovaujantys kelioms suinteresuotosioms šalims.

               (13)

               CCCME tvirtino, kad priežastys, dėl kurių Komisija sutiko laikyti kai kurių skundą palaikančių suinteresuotųjų šalių tapatybę konfidencialia, buvo nepakankamos ir nepagrįstos. Pasak CCCME, kai kurios Sąjungos pramonės įmonės importuoja iš KLR sukomplektuotus elektrinius dviračius, todėl, atsižvelgiant į pagrindinio reglamento 4 straipsnio 1 dalies a punktą, jų negalima laikyti Sąjungos pramonės įmonėmis. CCCME pabrėžė, kad neatskleidus kai kurių suinteresuotųjų šalių tapatybės eksportuojantys gamintojai šioje byloje negali tinkamai išnagrinėti padėties.

               (14)

               Panašiai, CEIEB teigė, kad skunde nenurodytas nei visų žinomų Sąjungos gamintojų, gaminančių panašų produktą, sąrašas, nei tokių gamintojų gamybos apimtis ir vertė. Komisija šį tvirtinimą atmetė. Skunde buvo pateiktas žinomų Sąjungos gamintojų sąrašas (5) ir jų bendra gamybos apimtis (6). Atitinkamai CEIEB galėjo įvertinti žinomų Sąjungos gamintojų, gaminančių panašų produktų, sąrašą.

               (15)

               Gavęs šią informaciją, CEIEB galėjo nustatyti, kad dvi į Sąjungos gamintojų sąrašą įtrauktos bendrovės taip pat importuoja tiriamąjį produktą iš nagrinėjamosios šalies. Todėl akivaizdu, kad šiuo atžvilgiu CEIEB buvo sudarytos visos galimybės pasinaudoti savo teise į gynybą. Todėl šie tvirtinimai buvo atmesti.

               (16)

               Be to, CCCME teigė, kad skundo įrodymų lygis buvo nepakankamas tyrimui inicijuoti, nurodydami keturias priežastis.

               (17)

               Pirma, importo duomenys, pagrįsti iš Kinijos muitinės gautais eksporto statistiniais duomenimis, įskaitant patikslinimus, siekiant atrinkti šiame tyrime nagrinėjamą produktą, neturėtų būti laikomi konfidencialiais, o Komisija turėtų tinkamai išnagrinėti jų šaltinį.

               (18)

               Antra, tam tikra skunde pateikta informacija, pavyzdžiui, apie tariamą atitinkamo KLR sektoriaus perteklinį pajėgumą, būtų klaidinanti, nes ji susijusi ne tik su elektrinių dviračių sektoriumi, bet bendrai su elektriniais dviračiais ir kitais dviračiais. Panašiai, Sąjungos elektrinių dviračių rinkos vertė būtų pervertinta, nes ji apima ne tik elektrinius dviračius, bet visas lengvąsias elektrines transporto priemones.

               (19)

               Trečia, skunde pateikti tvirtinimai dėl subsidijavimo būtų nepagrįsti ir jų atžvilgiu turėtų būti inicijuotas atskiras antisubsidijų tyrimas.

               (20)

               Ketvirta, pasak CCCME, skunde pateikta keletas nepagrįstų tvirtinimų esą tik Sąjungos gamintojai yra varomoji šio verslo inovacijų jėga, o Kinijos gamintojai tik kopijuoja status quo – Sąjungos sukurtą elektrinių dviračių technologiją; tokie tvirtinimai daro žalą KLR elektrinių dviračių pramonei.

               (21)

               Komisija nagrinėjo skundą pagal pagrindinio reglamento 5 straipsnį ir padarė išvadą, kad tyrimo inicijavimo reikalavimai buvo įvykdyti, t. y. kad skundo pateikėjo pateikti įrodymai tinkamumo ir tikslumo atžvilgiu buvo pakankami. Pagal pagrindinio reglamento 5 straipsnio 2 dalį skunde pateikiama tokia informacija apie jame nurodytus veiksnius, kuri yra pagrįstai prieinama skundo pateikėjui. Remdamasi pateiktais įrodymais Komisija mano, kad reikalavimas įvykdytas.

               (22)

               Kalbant apie argumentą dėl Kinijos importo duomenų, Komisija nurodo Registracijos reglamento 3.2 skirsnį ir šio reglamento 4.3 skirsnį, kuriuose šis klausimas yra jau pakankamai aptartas.

               (23)

               Kalbant apie perteklinį pajėgumą, iš tiesų svarbu bendrai ištirti perteklinius elektrinių dviračių ir kitų dviračių pajėgumus, kadangi dviračių gamybos pajėgumus galima pertvarkyti į elektrinių dviračių gamybos pajėgumus be didelių sąnaudų ar pastangų (žr. 172 konstatuojamąją dalį), ir nustatyta įrodymų, jog abu produktus gaminančios bendrovės nuolat tai daro.

               (24)

               Kalbant apie pastabas dėl tariamo subsidijavimo Kinijos rinkoje, 2017 m. gruodžio 21 d. Komisija inicijavo antisubsidijų tyrimą dėl į Sąjungą importuojamų KLR kilmės elektrinių dviračių ir pradėjo atskirą tyrimą. Šis tyrimas tebevyksta.

               (25)

               Galiausiai, kalbant apie argumentus dėl inovacijų ir kopijavimo, ketvirtame punkte nurodytų įtarimų tikslumas neturėjo įtakos Komisijos vertinimui, kuriuo pagrįstas šio tyrimo inicijavimas, kadangi jie nelaikomi šiuo tikslu svarstytinais veiksniais.

               (26)

               Todėl Komisija padarė išvadą, kad skunde buvo pateikti dempingo ir jo daromos materialinės žalos įrodymai, kurių pakako tyrimo inicijavimui pagrįsti.

         1.5.   Atranka

               (27)

               Pranešime apie inicijavimą Komisija nurodė, kad ji gali vykdyti eksportuojančių gamintojų, Sąjungos gamintojų ir nesusijusių importuotojų atranką pagal pagrindinio reglamento 17 straipsnį.

         1.5.1.   Sąjungos gamintojų atranka

               (28)

               Pranešime apie inicijavimą Komisija nurodė preliminariai atrinkusi Sąjungos gamintojus. Komisija bendroves atrinko remdamasi didžiausia tipiška panašaus produkto pardavimo per tiriamąjį laikotarpį apimtimi, užtikrindama produktų rūšių įvairovę ir geografinį išsidėstymą.

               (29)

               Atrinkti keturi Sąjungos gamintojai. Atrinktų Sąjungos gamintojų gamyba sudarė 60 % visos Sąjungos pramonės gamybos apimties, o pardavimas – 58 % viso Sąjungos pramonės pardavimo. Komisija paragino suinteresuotąsias šalis teikti pastabas dėl preliminariai atrinktų bendrovių.

               (30)

               EBMA tvirtino, kad atrinktos daugiausia Nyderlandų rinkos bendrovės ir nepakankamai atsižvelgta į Prancūzijos gamintojus.

               (31)

               Komisija pažymėjo, kad atrinktos didžiausių tiriamojo produkto rinkų bendrovės ir didžiausi gamintojai, atsižvelgiant į apimtį ir pardavimą Sąjungos rinkoje, kuriuos būtų galima pagrįstai ištirti per turimą laiką.

               (32)

               Komisija taip pat nurodė, kad Prancūzijos gamintojų gamybos apimtis sudaro tik nedidelę Sąjungoje gaminamų elektrinių dviračių dalį. Todėl užtikrinant atrinktų bendrovių tipiškumą nebūtina įtraukti Prancūzijos gamintojo.

               (33)

               Viena suinteresuotoji šalis pasiūlė atrinkti Vokietijos gamintoją. Tačiau minima bendrovė nebendradarbiavo, todėl į šią pastabą nebuvo atsižvelgta. Šis faktas nepaveikė atrinktų bendrovių tipiškumo, kadangi atrinktoms bendrovėms teko 60 % gamybos apimties ir buvo atrinktas ir Vokietijos gamintojas.

               (34)

               Atsižvelgdama į tai, kas išdėstyta pirmiau, Komisija patvirtino, kad atrinktos bendrovės yra tipiškos Sąjungos pramonės bendrovės.

         1.5.2.   Importuotojų atranka

               (35)

               Kad galėtų nuspręsti, ar atranka yra būtina (o jei būtina – kad galėtų atrinkti bendroves), Komisija paprašė nesusijusių importuotojų pateikti pranešime apie inicijavimą nurodytą informaciją.

               (36)

               Dvidešimt vienas nesusijęs importuotojas pateikė prašomą informaciją ir sutiko būti atrenkami. Pagal pagrindinio reglamento 17 straipsnio 1 dalį Komisija atrinko penkis nesusijusius importuotojus, kurių importo į Sąjungą apimtis buvo didžiausia. Pagal pagrindinio reglamento 17 straipsnio 2 dalį dėl atrinktų bendrovių konsultuotasi su visais žinomais susijusiais importuotojais.

               (37)

               Viena suinteresuotoji šalis pateikė pastabą, kad atrinkti importuotojai nėra tipiški, kadangi tarp jų nėra Danijos, Vokietijos, Italijos ir Jungtinės Karalystės importuotojų, ir ji pernelyg sukoncentruota į miesto elektrinius dviračius perkančius importuotojus.

               (38)

               Tačiau Danijos, Vokietijos ir Jungtinės Karalystės bendradarbiaujantys importuotojai buvo daug mažesnės įmonės nei atrinktų importuotojų įmonės, o Italijos importuotojai nebendradarbiavo. Taip pat pažymėtina, kad atrinkti importuotojai importavo įvairius produktus, įskaitant miesto elektrinius dviračius, kelionių elektrinius dviračius, kalnų elektrinius dviračius ir sulankstomus elektrinius dviračius.

               (39)

               Komisija taip pat pabrėžia, kad atrinkti importuotojai, kurie importavo didžiausią kiekį, kurį pagrįstai buvo galima ištirti per turimą laiką.

               (40)

               Atsižvelgdama į tai, kas išdėstyta pirmiau, Komisija patvirtino, kad atrinktos bendrovės yra tipiški bendradarbiaujantys importuotojai.

         1.5.3.   KLR eksportuojančių gamintojų atranka

               (41)

               Kad galėtų nuspręsti, ar atranka yra būtina (o jei būtina – kad galėtų atrinkti bendroves), Komisija paprašė visų KLR eksportuojančių gamintojų pateikti pranešime apie inicijavimą nurodytą informaciją. Be to, Komisija paprašė Kinijos Liaudies Respublikos atstovybės Europos Sąjungoje nurodyti kitus eksportuojančius gamintojus, jei tokių yra, kurie galbūt norėtų dalyvauti tyrime, ir (arba) su jais susisiekti.

               (42)

               Devyniasdešimt šeši KLR eksportuojantys gamintojai pateikė prašomą informaciją ir sutiko, kad gali būti atrenkami. Vienas gamintojas pranešė, kad neeksportavo elektrinių dviračių į Sąjungą per tiriamąjį laikotarpį, todėl jis nelaikomas tinkamu dalyvauti atrankoje. Komisija preliminariai atrinko keturias bendradarbiaujančias gamintojų grupes, remdamasi didžiausia tipiška eksporto į Sąjungą apimtimi.

               (43)

               Pagal pagrindinio reglamento 17 straipsnio 2 dalį dėl atrinktų bendrovių konsultuotasi su visais žinomais elektrinius dviračius eksportuojančiais gamintojais ir KLR valdžios institucijomis.

               (44)

               Trys neatrinkti bendradarbiaujantys eksportuojantys gamintojai teigė, kad jie turėtų būti įtraukti į atranką dėl tariamai ypatingų jų gamybos ar pardavimo savybių, dėl kurių jie išsiskiria iš kai kurių arba visų atrinktų eksportuojančių gamintojų.

               (45)

               Šios savybės nėra reikšmingos pagrindinio reglamento 17 straipsnio 1 dalies, kurios pagrindu turi būti atrinktos bendrovės, požiūriu. Pagal pagrindinio reglamento 17 straipsnio 1 dalį Komisija atrinko bendroves, remdamasi didžiausia tipiška eksporto į Sąjungą apimtimi, kurią galima pagrįstai ištirti per turimą laiką. Nė vienas iš trijų neatrinktų eksportuojančių gamintojų neginčijo, kad jie atitiko šį atrankos kriterijų, ir nė vienas iš jų nereikalavo, kad atrankos kriterijus turėtų būti pakeistas. Todėl visi trys prašymai buvo atmesti.

               (46)

               Pasibaigus atsakymų dėl atrankos pateikimo terminui, atrinkus bendroves ir išsiuntus klausimynus, vienas eksportuojantis gamintojas pasiūlė įtraukti jį į bendradarbiaujančių bendrovių sąrašą, nes jis laiku reagavo į lygiagrečiai vykdomo antisubsidijų tyrimo atrankos procedūrą. Siūlymas buvo atmestas, kadangi bendrovė pavėlavo pateikti prašymą vykdant šį tyrimą.

         1.6.   Individualus nagrinėjimas

               (47)

               Šeši neatrinkti eksportuojantys gamintojai oficialiai paprašė atlikti individualų nagrinėjimą pagal pagrindinio reglamento 17 straipsnio 3 dalį. Du iš jų paprašė taikyti rinkos ekonomikos režimą, todėl reikės išnagrinėti ir patikrinti dvi papildomas prašymo taikyti rinkos ekonomikos režimą formas. Be to, trys iš šių bendrovių, oficialiai paprašiusių atlikti individualų nagrinėjimą, yra bendrovių grupės, iš viso sudarytos iš šešių susijusių prekiautojų. Jų atsakymus į atitinkamą antidempingo klausimyno dalį taip pat turėtų analizuoti ir patikrinti bylą nagrinėjančių darbuotojų grupės. Išnagrinėti tiek daug prašymų būtų pernelyg sunku ir negalima to pagrįstai tikėtis per turimą tyrimo laiką. Todėl Komisija nusprendė nepatenkinti nė vieno prašymo atlikti individualų nagrinėjimą.

         1.7.   Prašymo taikyti rinkos ekonomikos režimą (toliau – RER) formos

               (48)

               Taikydama pagrindinio reglamento 2 straipsnio 7 dalies b punktą Komisija visiems atrinktiems bendradarbiaujantiems KLR eksportuojantiems gamintojams ir neatrinktiems bendradarbiaujantiems eksportuojantiems gamintojams, kurie nori prašyti, kad jiems būtų nustatytas individualus dempingo skirtumas, nusiuntė prašymo taikyti RER formas. Tik viena iš atrinktų KLR eksportuojančių gamintojų grupių pateikė prašymo taikyti RER formą, ir ją Komisija įvertino.

         1.8.   Klausimyno atsakymai

               (49)

               Komisija klausimynus nusiuntė visoms atrinktoms bendrovėms, visiems eksportuojantiems gamintojams, kurie ketina prašyti individualaus nagrinėjimo, ir 27 potencialiems panašios šalies gamintojams Australijoje, Japonijoje, JAV, Meksikoje, Pietų Korėjoje, Šveicarijoje, Tailande, Taivane ir Turkijoje.

               (50)

               Komisija išsamius klausimyno atsakymus gavo iš visų atrinktų Sąjungos gamintojų, visų atrinktų nesusijusių importuotojų, atrinktų KLR eksportuojančių gamintojų, KLR eksportuojančių gamintojų, kurie prašo individualaus nagrinėjimo, ir vieno panašios šalies gamintojo Šveicarijoje.

         1.9.   Tikrinamieji vizitai

               (51)

               Komisija rinko ir tikrino visą informaciją, kurią manė esant reikalingą preliminarioms išvadoms dėl dempingo, jo daromos žalos ir Sąjungos interesų padaryti. Pagal pagrindinio reglamento 16 straipsnį tikrinamieji vizitai buvo surengti šių bendrovių patalpose:

                           Sąjungos gamintojų:

                                       —

                                       „Accell Group“ (Herenvenas, Nyderlandai),

                                       —

                                       „Eurosport DHS“ SA (Deva, Rumunija) ir susijusi bendrovė „Prophete“ GmbH & Co. KG (Rėda-Vydenbriukas, Vokietija),

                                       —

                                       „Derby Cycle Werke“ GmbH (Klopenburgas, Vokietija),

                                       —

                                       „Koninklijke Gazelle“ BV (Direnas, Nyderlandai);

                           KLR eksportuojančių gamintojų:

                                       —

                                       „Bodo Vehicle Group“ Co., Ltd. (Tiandzinas),

                                       —

                                       „Giant Electric Vehicle“ Co. (Kunšanas), Ltd; „Giant“ (Kinija) Co. (Kunšanas), Ltd. ir „Giant“ (Tiandzinas) Co., Ltd. (Tiandzinas),

                                       —

                                       „Jinhua Vision Industry“ Co., Ltd ir „Yongkang Hulong Electric Vehicle“ Co., Ltd. (Dzinhua),

                                       —

                                       „Suzhou Rununion Motivity“ Co., Ltd. (Sudžou);

                           panašios šalies gamintojų:

                                       —

                                       „Bicycletec“ AG; (Hutvilis, Šveicarija);

                           nesusijusių Sąjungos importuotojų:

                                       —

                                       „Hartmobile“ B.V. (Amsterdamas, Nyderlandai),

                                       —

                                       „Stella Fietsen“ B.V. (Niunspetas, Nyderlandai);

                           susijusių importuotojų Sąjungoje:

                                       —

                                       „Giant Europe“ B.V. (Lelistadas, Nyderlandai),

                                       —

                                       „Giant Benelu“ B.V. (Lelistadas, Nyderlandai),

                                       —

                                       „Giant Deutschland“ GmbH (Diuseldorfas, Vokietija).

         1.10.   Tiriamasis laikotarpis ir nagrinėjamasis laikotarpis

               (52)

               Atliekant tyrimą dėl dempingo ir žalos nagrinėtas 2016 m. spalio 1 d. – 2017 m. rugsėjo 30 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas nagrinėtas laikotarpis nuo 2014 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

         2.   NAGRINĖJAMASIS PRODUKTAS IR PANAŠUS PRODUKTAS

   2.1.   Nagrinėjamasis produktas

               (53)

               Nagrinėjamasis produktas yra KLR kilmės ratinės transporto priemonės su pedalais, kuriose įrengtas pagalbinis elektrinis variklis, ir kurių KN kodai šiuo metu yra 8711 60 10 ir ex 8711 60 90 (TARIC kodas 8711609010) (toliau – nagrinėjamasis produktas).

               (54)

               Ši apibrėžtis apima įvairių rūšių elektrinius dviračius.

         2.2.   Panašus produktas

               (55)

               Atlikus tyrimą nustatyta, kad tokias pačias pagrindines fizines savybes ir tokią pačią naudojimo paskirtį turi šie produktai:

                           a)

                           nagrinėjamasis produktas;

                           b)

                           Šveicarijos, kuri preliminariai naudota kaip panaši šalis, vidaus rinkoje gaminamas ir parduodamas produktas;

                           c)

                           Sąjungoje Sąjungos pramonės gaminamas ir parduodamas produktas.

               (56)

               Todėl Komisija šiuo etapu nusprendė, kad šie produktai yra panašūs produktai, kaip apibrėžta pagrindinio reglamento 1 straipsnio 4 dalyje.

         2.3.   Tvirtinimai dėl produkto apibrėžtosios srities

               (57)

               Po tyrimo inicijavimo pateiktose pastabose CCCME ginčijo Komisijos ketinimą visus elektrinius dviračius įvardyti kaip vieną produktą. Konkrečiai jie tvirtino, kad tyrimo aprėpčiai neturėtų būti priskirti greitaeigiai elektriniai dviračiai (elektriniai dviračiai, kurie išvysto didesnį nei 25 km/val. greitį, bet ne didesnį nei 45 km/val. greitį). Nors didžiausia galima standartinių elektrinių dviračių variklio galia (7) siekia 250 W, greitaeigių elektrinių dviračių variklio galia gali būti didesnė ir paprastai būna 350–500 W.

               (58)

               CCCME tvirtino, kad labai skiriasi tokių dviračių savybės ir numatoma paskirtis, taip pat labai skiriasi jų kainos. Iš vartotojų perspektyvos greitaeigiai elektriniai dviračiai ir visi kiti elektriniai dviračiai, kuriems taikomas šis tyrimas, nėra tarpusavyje pakeičiami.

               (59)

               CCCME nurodo keletą priežasčių, dėl kurių greitaeigiai elektriniai dviračiai skiriasi nuo kitų elektrinių dviračių. Pirma, naudojamos kitokios žaliavos ir sudėtinės dalys. Pavyzdžiui, greitaeigių elektrinių dviračių variklio norminė galia yra didesnė, o elektrinių dviračių medžiagos yra tvirtesnės ir kokybiškesnės.

               (60)

               Antra, labai skiriasi sąnaudos ir kainos. Kadangi gaminant greitaeigius elektrinius dviračius taikomi griežtesni dalių kokybės ir tvirtumo reikalavimai, greitaeigių elektrinių dviračių gamybos sąnaudos yra didesnės nei įprastų elektrinių dviračių, todėl galutinė pardavimo kaina taip pat yra didesnė.

               (61)

               Trečia, skiriasi KN kodai. Nuo 2017 m. sausio 1 d. įprastiems elektriniams dviračiams priskiriamas KN kodas 8711 60 10, o greitaeigiams elektriniams dviračiams – KN kodas 8711 60 90. Anksčiau įprastiems elektriniams dviračiams buvo priskiriamas (ex) KN kodas 8711 90 10, o greitaeigiams elektriniams dviračiams – (ex) KN kodas 8711 90 90.

               (62)

               Ketvirta, greitaeigiai elektriniai dviračiai laikomi motorinėmis transporto priemonėmis (L1e-B kategorijos transporto priemonėmis), todėl jų vairuotojams privalu turėti vairuotojo pažymėjimą ir dėvėti šalmą. Eksploatuojant įprastus elektrinius dviračius jokie panašūs reikalavimai netaikomi. Tokie reikalavimai iš esmės apriboja greitaeigių elektrinių dviračių pirkėjų ir naudotojų gretas.

               (63)

               Penkta, skiriasi greitaeigių elektrinių dviračių vartotojai. Įprastus elektrinius dviračius paprastai įsigyja biuro darbuotojai ar vyresnio amžiaus asmenys, kuriems reikalinga papildoma galia, o greitaeigių elektrinių dviračių pirkėjai – daugiausia jauni žmonės, šiuos elektrinius dviračius naudojantys aktyvesnei ar sportinei veiklai.

               (64)

               Skundo pateikėjas teigia, kad visiems elektriniams dviračiams būdingos bendros savybės. Abiejų rūšių produktai – ratinės transporto priemonės su pedalais, kuriose įrengtas pagalbinis elektrinis variklis. Be to, visiems elektriniams dviračiams taikomi tie patys bandymai pagal Europos standartą EN 15194. Remdamasis šiuo pagrindimu, skundo pateikėjas daro išvadą, kad šio tyrimo tikslais visų rūšių elektriniai dviračiai rūšys gali būti laikomi vienu produktu.

               (65)

               Skundo pateikėjas taip pat nurodė, kad dėl pagalbinio variklio ribinį greitį galima lengvai pakeisti nuo 25 km/val. iki 45 km/val. ir atvirkščiai, nes tą visų pirma lemia programinės įrangos programavimo klausimas, o ne faktiniai fiziniai skirtumai.

               (66)

               Vykdant tyrimą importuotojas tvirtino, kad L1e-A kategorijos elektriniai dviračiai turėtų būti išbraukti iš tyrimo produkto apibrėžtosios srities. L1e-A kategorijos elektrinių dviračių pagalbinis variklis palaiko iki 25 km/val. greitį, o variklio galia siekia iki 1 kW. L1e-A kategorijos elektriniai dviračiai tariamai negaminami Sąjungoje ir konkrečiai neminimi skunde. Importuotojas taip pat teigia, kad L1e-A kategorijos elektriniai dviračiai negalėjo padaryti žalos Sąjungos pramonei, kadangi pirmasis L1e-A kategorijos elektrinis dviratis buvo parduotas Sąjungos rinkoje praėjus daugiau nei aštuonioms savaitėms po to, kai skundo pateikėjas pateikė skundą.

               (67)

               Komisija į visas šias pastabas atsižvelgė. Ji pažymėjo, kad skundo produkto apibrėžtoji sritis iš tikrųjų apėmė visas ratines transporto priemones su pedalais, kuriose įrengtas pagalbinis elektrinis variklis. Skundo produkto apibrėžtoji sritis neriboja transporto priemonių klasifikacijos. Todėl buvo padaryta išvada, kad L1e-A kategorijos elektriniai dviračiai yra įtraukti į skundą. Panagrinėjus importuotojo interneto svetainės turinį tapo akivaizdu, kad L1e-A kategorijos elektriniams dviračiams būdingos visos įprasto elektrinio dviračio savybės, tačiau jie yra galingesni. Konkrečiai importuotojas pabrėžia, kad daugumoje valstybių narių važiuojant L1e-A kategorijos elektriniais dviračiais nebūtina dėvėti šalmo ir jais galima važiuoti įprastais dviračių takais ir keliais.

               (68)

               Teigiama, kad greitaeigių elektrinių dviračių gamybos sąnaudos ir pardavimo kainos yra daug didesnės. Tai savaime negali būti priežastis išbraukti produktą iš produkto apibrėžtosios srities, nes į produkto apibrėžtąją sritį paprastai įtraukiamos prekės, parduodamos skirtingomis kainomis. Tačiau į šį veiksnį atsižvelgta palyginimuose apskaičiuojant dempingą ir žalą.

               (69)

               Kalbant apie skirtingą numatomą paskirtį ir vartotojų suvokimą teigiama, kad įprastus elektrinius dviračius paprastai įsigyja vyresnio amžiaus asmenys, dviratininkai mėgėjai ir biuro darbuotojai, o greitaeigiai elektriniai dviračiai daugiausia naudojami aktyvesnei veiklai, pavyzdžiui, kasdien keliaujant į darbą. Kadangi biuro darbuotojai įprastais elektriniais dviračiais veikiausiai važiuoja iš namų į darbą, ši paskirtis labai panaši į greitaeigių elektrinių dviračių naudojimą kasdien keliaujant į darbą. Todėl daroma išvada, kad numatoma paskirtis ir vartotojų suvokimas labai sutampa ir todėl produkto išbraukimas iš apibrėžtosios srities nėra pagrįstas.

               (70)

               Atsižvelgdama į abu reikalavimus dėl išbraukimo iš apibrėžtosios srities, Komisija priėjo prie išvados, kad greitaeigių elektrinių dviračių ir L1e-A kategorijos dviračių, kaip pat kitų elektrinių dviračių fizinės savybės yra tos pačios, todėl jie patenka į produkto apibrėžtąją sritį. Nors Komisija pripažino, kad nagrinėjamojo produkto bendroji kategorija gali apimti įvairias produktų rūšis, tai savaime negali būti priežastis išbraukti produktą iš produkto apibrėžtosios srities. Skirtinga tos pačios nagrinėjamojo produkto bendrosios kategorijos muitinės klasifikacija taip pat nėra kriterijus, dėl kurio savaime reikėtų išbraukti produktą. Vykdant antidempingo tyrimus prastai pasitaiko atvejų, kad nagrinėjamajam produktui taikomi keli muitinės kodai. Galiausiai, reikalavimai, susiję su nagrinėjamojo produkto ar panašaus produkto naudojimu po pardavimo, neturi poveikio pagrindinėms fizinėms savybėms, kuriomis produktas apibrėžiamas antidempingo tyrimų tikslais. Produkto apibrėžtoji sritis taip pat neapibrėžiama pagal vartotojų, kurie pasirinks vienos arba kitos rūšies produktą, kategorijas. Todėl šie tvirtinimai buvo atmesti.

               (71)

               Vienas importuotojas teigė, kad iš tyrimo produkto apibrėžtosios srities turėtų būti išbraukti elektriniai triračiai. Jis tvirtino, kad nėra aišku, ar į tyrimą buvo įtrauktos visų rūšių ratinės transporto priemonės (įskaitant dviračius, triračius ir keturračius), ar tik dviračiai, nes pranešimo apie inicijavimą pavadinime nurodyta, kad antidempingo tyrimas susijęs su importuojamais elektriniais dviračiais.

               (72)

               Tačiau Komisija nurodė, kad tyrimo produkto apibrėžtoji sritis apibrėžiama ne pranešimo apie inicijavimą pavadinimu, o 2 skirsniu „Tiriamasis produktas.“ Šiame skirsnyje aiškiai apibrėžta, kad tiriamasis produktas apima „ratines transporto priemones.“„Ratinių transporto priemonių“ sąvoka nėra susijusi tik su dviračiais su dviem ratais, ji apima ir triračius bei keturračius. Kadangi dviračiai yra labiausiai paplitusi ratinės transporto priemonės rūšis, pavadinime nurodyti dviračiai, neišbraukiant kitų rūšių ratinių transporto priemonių iš tyrimo aprėpties.

               (73)

               Importuotojas taip pat tvirtino, kad tyrime konkrečiai nagrinėjami tik dviračiai. Komisija su šiuo tvirtinimu nesutiko. Ji surinko informacijos apie visų rūšių elektrines ratines transporto priemones; Sąjungos gamintojai ir eksportuotojai privalėjo nurodyti visų jų gaminamų ir Sąjungos rinkoje parduodamų produktų ratų skaičių. Todėl akivaizdu, kad vykdant tyrimą triračiai buvo atskirai identifikuoti ir nagrinėjami. Kadangi dviračiai neabejotinai yra labiausiai paplitusi ratinių transporto priemonių rūšis, nenuostabu, kad e. dviračio/elektrinio dviračio sąvoka paprastai vartojama visoms elektrinių ratinių transporto priemonių rūšims apibūdinti tiek tyrimo medžiagoje, tiek rinkoje. Tai nereiškia, kad vykdant tyrimą nebuvo atsižvelgta į kitas ratinių transporto priemonių rūšis.

               (74)

               Todėl daroma išvada, kad greitaeigiams elektriniams dviračiams, L1e-A kategorijos elektriniams dviračiams ir elektriniams triračiams būdingos tos pačios pagrindinės fizinės savybės ir galutinio naudojimo paskirtis kaip ir kitų rūšių elektrinėms ratinėms transporto priemonėms, todėl jie negali būti išbraukti iš tyrimo produkto apibrėžtosios srities.

         3.   DEMPINGAS

   3.1.   Normalioji vertė

   3.1.1.   Rinkos ekonomikos režimas (RER)

               (75)

               Vadovaudamasi pagrindinio reglamento 2 straipsnio 7 dalies b punktu Komisija normaliąją vertę KLR eksportuojantiems gamintojams, kurie atitinka pagrindinio reglamento 2 straipsnio 7 dalies c punkto kriterijus ir kuriems dėl to galima taikyti RER, nustato pagal pagrindinio reglamento 2 straipsnio 1–6 dalis.

               (76)

               CCCME tvirtino, kad 2016 m. gruodžio 11 d. pasibaigus KLR stojimo į Pasaulio prekybos organizaciją (toliau – PPO) protokolo 15 straipsnio a punkto ii papunkčio galiojimui Kinijos eksportuotojams turėtų būti taikomos bendrosios normaliosios vertės nustatymo taisyklės. Šiuo požiūriu jie tvirtino, kad ne rinkos ekonomikos metodikos naudojimas normaliajai vertei nustatyti po 2016 m. gruodžio 11 d. yra nesuderinamas su Sąjungos prisiimtomis prievolėmis PPO. Jų teigimu, normalioji vertė turėtų būti grindžiama ne panašia šalimi, o Kinijos pardavimo ir sąnaudų duomenimis.

               (77)

               Pranešimas apie inicijavimą paskelbtas 2017 m. spalio 20 d. Taigi šiam tyrimui taikomas susijęs teisės aktas yra pagrindinio reglamento redakcija, galiojusi tuo metu, kai tyrimas buvo inicijuotas. Tad normalioji vertė turi būti nustatoma remiantis pagrindinio reglamento 2 straipsnio 7 dalies a ir b punktais, taikomais tą dieną, kai 2017 m. spalio mėn. buvo inicijuotas šis tyrimas. Todėl CCCME tvirtinimas atmestas.

               (78)

               Trumpai, ir tik dėl patogumo, pagrindinio reglamento 2 straipsnio 7 dalies c punkte nustatyti rinkos ekonomikos režimo taikymo kriterijai yra šie:

                           1)

                           verslo sprendimai priimami atsižvelgiant į rinkos sąlygas, be didelio valstybės kišimosi, o sąnaudos atitinka rinkos vertes;

                           2)

                           įmonės turi vieną aiškų pagrindinių apskaitos įrašų, kurie yra tikrinami nepriklausomų auditorių pagal tarptautinius apskaitos standartus ir naudojami visiems tikslams, rinkinį;

                           3)

                           nėra jokių didelių iškraipymų, likusių iš ankstesnės ne rinkos ekonomikos sistemos;

                           4)

                           bankroto ir nuosavybės įstatymai užtikrina teisinį tikrumą bei stabilumą ir

                           5)

                           valiutos keitimo kursas nustatomas pagal rinkos kursą.

               (79)

               Tam, kad nustatytų, ar įvykdyti pagrindinio reglamento 2 straipsnio 7 dalies c punkto kriterijai, Komisija siekė gauti tam būtiną informaciją prašydama eksportuojančių gamintojų užpildyti prašymo taikyti RER formą. Prašymą taikyti RER ir atsakymus per nustatytą terminą pateikė tik vienas atrinktas eksportuojantis gamintojas, „Giant Group“.

               (80)

               Kadangi į šį tyrimą įtrauktos susijusios šalys, Komisija išnagrinėjo, ar visa susijusių bendrovių grupė atitinka RER sąlygas. Todėl, kai patronuojamoji įmonė ar kita su eksportuojančiu gamintoju susijusi KLR bendrovė tiesiogiai arba netiesiogiai dalyvauja gaminant arba parduodant nagrinėjamąjį produktą, atskirai atliktas kiekvienos susijusios bendrovės ir visos bendrovių grupės RER tyrimas.

               (81)

               Komisija rinko visą informaciją, kurią manė esant reikalingą, ir patikrino visą prašymuose taikyti RER pateiktą informaciją grupės pagrindinių juridinių subjektų patalpose.

               (82)

               Šiuo pagrindu Komisija nustatė, kad „Giant Group“ neįrodė, kad ji atitinka pagrindinio reglamento 2 straipsnio 7 dalies c punkte nurodytus RER kriterijus, ypač 1 ir 3 kriterijus. Todėl Komisija atmetė jos prašymą taikyti RER.

               (83)

               „Giant Group“ nepavyko įrodyti, kad nėra didelio valstybės kišimosi, o pagrindinių žaliavų sąnaudos iš esmės atitinka rinkos vertes gaminant nagrinėjamąjį produktą. RER atskleidimo dokumente paaiškinta, kad „Giant Group“ perka Kinijoje pagamintus aliuminio vamzdelius ir rėmus, kurių kainoms įtakos turi dideli iškraipymai, susiję su pirminiu aliuminiu, dėl didelio valstybės kišimosi. Remdamasi šiuo faktu Komisija padarė išvadą, kad „Giant Group“ neįrodė, jog ji atitinka 1 RER kriterijų.

               (84)

               Be to, „Giant Group“ nesugebėjo įrodyti, kad nėra jokių didelių iškraipymų, likusių iš ankstesnės ne rinkos ekonomikos sistemos. Remiantis RER atskleidimo dokumentu, „Giant Group“ naudojosi keliomis lengvatinėmis mokesčių schemomis, kompensacijomis, finansinėmis paskatomis ir specialiais atskaitymais dėl patirtų išlaidų. Tokie pranašumai, ypač taikomi kartu, laikomi dideliais iškraipymais, likusiais iš ankstesnės ne rinkos ekonomikos sistemos. Todėl atitinkamai grupė neatitiko 3 RER kriterijaus.

               (85)

               Komisija atskleidė nustatytus faktus susijusiam eksportuojančiam gamintojui, nagrinėjamosios šalies valdžios institucijoms ir Sąjungos pramonei. Suinteresuotosios šalys turėjo galimybę teikti pastabas dėl nustatytų faktų ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui. Komisija atsižvelgė į pateiktas nuomones.

               (86)

               Atskleidus nustatytus faktus dėl RER taikymo, „Giant Group“ pateikė pastabų.

               (87)

               Dėl 1 kriterijaus „Giant Group“ teigė, kad gaminant elektrinius dviračius naudojamo aliuminio kaina atitinka tarptautines kainas, remiantis Londono metalų biržos (LME) duomenimis. Be to, ji teigė, kad pasekminių iškraipymų negalima vertinti kaip reikšmingų, nes tariamo iškraipymo poveikis vertei buvo de minimis.

               (88)

               Kaip Komisija išsamiai paaiškino atskleidimo dokumente, Šanchajaus terminuotų sandėrių birža (SHFE) veikia taip, kad Kinijos Vyriausybė galėtų visiškai kontroliuoti aliuminio rinką. Nustatant didelio valstybės kišimosi faktą nesvarbu, ar ši įtaka naudojama nustatant kainas rinkos lygmeniu, ar ne, ar remiantis kitais sumetimais, įskaitant svyruojančius rinkos lygio nukrypimus. Didelio valstybės kišimosi kriterijus yra įvykdytas, kai valstybė gali daryti ne tik nežymią įtaką kainoms, bet gali reikšmingai kontroliuoti padėtį, nepriklausomai nuo faktinio kontroliavimo būdo.

               (89)

               Faktas, kad aliuminio dalis, naudojama gaminant elektrinius dviračius, yra mažesnė nei gaminant kitus produktus, nekeičia fakto, kad elektrinių dviračių gamintojai vykdo veiklą labai iškreiptoje rinkoje. Šiuo konkrečiu atveju, nepriklausomai nuo vertės, remdamasi faktais, surinktais vykdant tyrimą, Komisija nustatė, kad aliuminio rėmas (pagamintas iš aliuminio vamzdelių) yra vienas esminių elektrinių dviračių gamybos elementų, netiesiogiai veikiantis visas kitas dalis ir komponentus.

               (90)

               Kalbant apie 3 kriterijų, „Giant Group“ tvirtino, kad diferencijuoto apmokestinimo tarifo nauda yra teisėtų KLR pramonės politikos tikslų išraiška ir negali būti laikoma iškraipymu, likusiu iš ankstesnės ne rinkos ekonomikos sistemos. Be to, „Giant Group“ teigė, kad iškraipymai, jei tokių yra, nėra dideli. Grupė taip pat teigė, kad nustatant, ar lengvatinė žemėnaudos teisė sukėlė didelį iškraipymą, buvo taikoma neteisinga metodika, nes gauta nauda per visą turto naudojimo laikotarpį nebuvo amortizuota.

               (91)

               Komisija nesutiko, kad didelio iškraipymo apibūdinimas, nustatytas pagrindinio reglamento 2 straipsnio 7 dalies c punkte, turi kokį nors teisinį ar faktinį ryšį su „naudos“ sąvoka, apibrėžta Europos Parlamento ir Tarybos reglamente (ES) 2016/1037 (8) (pagrindinis antisubsidijų reglamentas). Ši sąvoka greičiau būdinga dabartiniam vertinimui pagal pagrindinio reglamento 2 straipsnio 7 dalies c punktą.

               (92)

               Komisija nustatė, kad dviem grupės bendrovėms buvo kompensuota beveik visa žemėnaudos teisės kaina, o trečioji po kompensacijos sumokėjo nedidelę žemėnaudos teisės kainos vertės dalį. Atsižvelgdama į pramonės, kurioje žemė yra svarbiausias turtas ir reikšmingas veiksnys, pobūdį, Komisija galėjo daryti tik vieną išvadą, t. y. kad bendrovės gamybos sąnaudos ir finansinė padėtis yra veikiama didelių iškraipymų, likusių iš ne rinkos ekonomikos sistemos.

               (93)

               Todėl išvada, kad „Giant Group“ prašymas taikyti RER yra atmetamas, nesikeičia.

               (94)

               Komisija pranešė suinteresuotosioms šalims apie galutinį sprendimą dėl RER taikymo.

         3.1.2.   Panaši šalis

               (95)

               Pagal pagrindinio reglamento 2 straipsnio 7 dalies a punktą normalioji vertė eksportuojantiems gamintojams, kuriems netaikomas RER, nustatyta remiantis kaina ar apskaičiuotąja verte rinkos ekonomikos trečiojoje šalyje (toliau – panaši šalis). Tam reikėjo parinkti rinkos ekonomikos trečiąją šalį.

               (96)

               Be Japonijos, Šveicarijos ir Taivano, kurie buvo minimi pranešime apie inicijavimą, Komisija bandė nustatyti tiriamojo produkto gamintojus Australijoje, JAV, Meksikoje, Pietų Korėjoje, Tailande ir Turkijoje. Remdamasi gauta informacija, Komisija paprašė dvidešimt septynių žinomų panašaus produkto gamintojų pateikti informacijos. Į panašios šalies gamintojams skirtą klausimyną atsakė vienas Šveicarijos gamintojas ir vienas Taivano gamintojas. Taivano gamintojo atsakymuose trūko esminės informacijos, įskaitant apie kiekvienos rūšies produkto gamybos sąnaudas ir pardavimo vidaus rinkoje aprašo. Nepaisydamas Komisijos raginimų, gamintojas nepapildė savo atsakymų, todėl Šveicarija liko vienintelė potenciali panaši šalis.

               (97)

               CCCME teigė, kad dėl keleto priežasčių Šveicarija nėra tinkama būti panašia šalimi. Pirma, Šveicarijos elektriniai dviračiai skiriasi nuo Kinijos, nes juose įrengtas centrinis variklis, o Kinijos elektriniuose dviračiuose daugiausia įrengiami varikliai su stebule (montuojami ratuose), todėl naudojamos skirtingos technologijos. Šveicarijos gamintojai taip pat naudoja labai skirtingas dalis (galingesnius centrinius variklius, valdiklius su GPS funkcija, jutiklinius ekranus ir pan.). Antra, Šveicarijos gamintojai gamina savo prekės ženklų gaminius, o Kinijos gamintojai daugiausia yra Sąjungos importuotojų pirminės įrangos gamintojai (angl. OEM). Trečia, Šveicarijos bendra gamybos apimtis yra daug mažesnė, palyginti su KLR. Ketvirta, Šveicarijos gamintojai importuoja dalis iš Sąjungos ir Japonijos, o Kinijos gamintojai jas perka vidaus rinkoje. Galiausiai, iš aštuonių Šveicarijos gamintojų trys tik importuoja sukomplektuotus elektrinius dviračius iš Taivano ir juos perparduoda, o didžiausias gamintojas importuoja visas dalis iš užsienio ir tik surenka produktus Šveicarijoje.

               (98)

               CEIEB taip pat teigė, kad Šveicarija nėra tinkama panaši šalis. CEIEB nurodė, kad Šveicarijos išsivystymo lygis labai skiriasi nuo KLR, todėl skiriasi ir gamybos sąnaudos (ypač darbo sąnaudos). Be to, jokioje kitoje pasaulio rinkoje greitaeigiai elektriniai dviračiai nesudaro tokios didelės rinkos dalies, o dėl įstatymais nustatytų tipo patvirtinimo reikalavimų tokie dviračiai paprastai yra daug brangesni.

               (99)

               Tyrimu patvirtinta, kad nors didžioji dauguma atrinktų eksportuojančių gamintojų į Sąjungą iš KLR eksportuojamų elektrinių dviračių yra dviračiai su įrengtais varikliais su stebule, visi bendradarbiaujančio panašios šalies gamintojo Šveicarijos rinkoje tiriamuoju laikotarpiu parduoti elektriniai dviračiai buvo dviračiai su įrengtu centriniu varikliu. Kartu su baterija, variklis dažniausiai yra vienintelė brangiausia elektrinio dviračio dalis. Centriniai varikliai ir varikliai su stebule yra dvi atskiros technologijos, kurių techninės specifikacijos ir sudėtingumo lygis skiriasi. Centriniai varikliai nuo variklių su stebule skiriasi ne tik savo kaina, bet jų pasirinkimas netiesiogiai nulemia kitų dalių pasirinkimą. Pavyzdžiui, elektriniame dviratyje su įrengtu centriniu varikliu bus montuojamas kitoks, dažnai brangesnis rėmas, priderintas prie variklio. Tas pats pasakytina apie elektrinių dviračių su įrengtu varikliu su stebule ratus. Elektriniams dviračiams su įrengtu centriniu varikliu reikalingos tam tikros papildomos dalys, pavyzdžiui, specialūs variklio laikikliai, kurie nereikalingi elektriniams dviračiams su įrengtu varikliu su stebule. Priklausomai nuo variklio rūšies taip pat skiriasi kitos dalys, pavyzdžiui, sukimo momento jutikliai.

               (100)

               Atsižvelgiant į tai, kad kalbama apie dvi skirtingas technologijas, kurių sąnaudų struktūros ir kainos skiriasi, pasirinkus Šveicariją kaip panašią šalį Komisija negautų informacijos apie didžiosios daugumos importuojamų produktų normaliąją vertę dėl pirmiau minėto netiesioginio poveikio ir dėl sudėtingo kiekybinio koregavimo, kad būtų galima pritaikyti Šveicarijos normaliąją vertę, kad ši atitiktų iš Kinijos į Sąjungą eksportuojamas produktų rūšių vertę.

               (101)

               Komisija toliau nagrinėjo bendradarbiaujančio panašios šalies gamintojo eksportą į kitas šalis, bet jį išskirtinai sudarė elektriniai dviračiai su įrengtais centriniais varikliais.

               (102)

               Todėl Komisija šiuo etapu padarė išvadą, kad Šveicarija nėra tinkama panaši šalis pagal pagrindinio reglamento 2 straipsnio 7 dalies a punktą.

               (103)

               Taigi, kadangi tinkamos rinkos ekonomikos trečiosios šalies nebuvo, pagal pagrindinio reglamento 2 straipsnio 7 dalies a punktą padaryta preliminari išvada, kad nėra galimybių atrinktiems gamintojams nustatyti normaliąją vertę remiantis vidaus rinkos kainomis arba apskaičiuotąja normaliąja verte rinkos ekonomikos trečiojoje šalyje arba kaina iš tokios trečiosios šalies į kitas šalis, įskaitant Sąjungą, ir kad dėl to normaliąją vertę reikia nustatyti remiantis kokiu nors kitu pagrįstu pagrindu, šiuo atveju – remiantis kainomis, kurios Sąjungoje faktiškai sumokėtos arba mokėtinos už panašų produktą. Laikyta, kad tai yra tinkama, kadangi Šveicarijos pasirinkimas netinkamas ir nėra jokios kitos bendradarbiaujančios šalies, kaip minėta 96 ir 99–102 konstatuojamosiose dalyse. Be to, Komisija pateisino sprendimą taip pat dėl Sąjungos rinkos dydžio, į ją vykdomo importo ir didelės šio produkto vidaus konkurencijos Sąjungos rinkoje.

         3.1.3.   Normalioji vertė

               (104)

               Kadangi šiuo atveju RER nebuvo suteiktas, visų Kinijos eksportuojančių gamintojų normalioji vertė buvo nustatyta, kaip paaiškinta 103 konstatuojamojoje dalyje – remiantis kainomis, kurios Sąjungoje faktiškai sumokėtos arba mokėtinos už panašų produktą, remiantis atrinktų Sąjungos gamintojų, išvardytų 51 konstatuojamojoje dalyje, patalpose patikrintais duomenimis.

               (105)

               Kiekvienos rūšies produkto normalioji vertė buvo pagrįsta faktine pardavimo kaina (EXW sąlygomis), kuri buvo koreguota, siekiant įtraukti Sąjungos pramonės tikslinį pelną.

               (106)

               Buvo galima rasti daugelio produktų, kurie iš KLR buvo eksportuojami į Sąjungą, rūšių ir Sąjungoje gaminamų ir parduodamų produktų rūšių atitikmenų. Retais atvejais, kai nebuvo įmanoma nustatyti tikslios atitikties pagal produkto kontrolės numerį (PKN), Komisija kartotinai išbraukdavo po PKN savybę, kol nebuvo surastas sėkmingas atitikimas. Kai kuriais išskirtiniais atvejais, kai konkrečios rūšies dviračiai Sąjungoje nebuvo gaminami, buvo nustatyta artimiausia įmanoma atitiktis remiantis kitomis savybėmis. Išsami informacija apie šią procedūrą buvo atskleisti eksportuojantiems gamintojams.

         3.2.   Eksporto kaina

               (107)

               Atrinkti eksportuojantys gamintojai į Sąjungą eksportavo tiesiogiai nepriklausomiems pirkėjams arba per susijusias ar nesusijusias bendroves importuotojas.

               (108)

               Jeigu eksportuojantys gamintojai nagrinėjamąjį produktą eksportavo tiesiogiai nepriklausomiems pirkėjams Sąjungoje, pagal pagrindinio reglamento 2 straipsnio 8 dalį eksporto kaina buvo už eksportui į Sąjungą parduotą nagrinėjamąjį produktą faktiškai sumokėta arba mokėtina kaina.

               (109)

               Jeigu eksportuojantys gamintojai nagrinėjamąjį produktą į Sąjungą eksportavo per susijusias bendroves importuotojas, eksporto kaina pagal pagrindinio reglamento 2 straipsnio 9 dalį buvo nustatyta remiantis kaina, kuria importuotas produktas buvo pirmą kartą perparduotas nepriklausomiems pirkėjams Sąjungoje. Tais atvejais kaina buvo koreguojama atsižvelgiant į visas išlaidas, kurios buvo patirtos nuo importo iki perpardavimo, įskaitant PBA išlaidas, ir į pelną (9 %).

         3.3.   Palyginimas

               (110)

               Komisija atrinktų eksportuojančių gamintojų normaliąją vertę ir eksporto kainą palygino remdamasi gamintojo kainomis EXW sąlygomis.

               (111)

               Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, turinčius poveikio kainoms ir kainų palyginamumui. Komisija taip pakoregavo eksporto kainą naudodama atrinktų eksportuojančių gamintojų klausimyno atsakymuose pateiktus duomenis ir duomenis, pateiktus tikrinamųjų vizitų metu: banko mokesčiai, aptarnavimo ir krovimo mokesčiai eksportuojančioje šalyje, kredito sąnaudos ir nesusijusių prekiautojų pelnas susijusių Sąjungos prekiautojų atveju.

               (112)

               CCCME ir vienas atrinktas eksportuojantis gamintojas teigė, kad siekiant užtikrinti sąžiningą normaliosios vertės ir eksporto kainos palyginimą, pastaroji turi būti padidinta, nes eksportuojantys gamintojai yra OEM.

               (113)

               CCCME tvirtino, kad kadangi dauguma Kinijos elektrinių dviračių gamintojų yra OEM, jų gaminamus elektrinius dviračius galutiniams vartotojams parduoda gaminio modelio prekės ženklo importuotojai ir platintojai. Į galutinių vartotojų mokamą kainą įskaitytas tiek gaminio prekės ženklo importuotojo, tiek platintojo pelno dydis. CCCME pažymėjo, kad elektrinių dviračių pramonės prekės ženklo importuotojai skiriasi nuo kitų pramonės šakų įprastų importuotojų.

               (114)

               CCCME teigė, kad taip yra todėl, kad daugeliu atvejų iš KLR į Sąjungą eksportuojamų elektrinių dviračių kūrimo, mokslinių tyrimų ir technologinės plėtros (MTTP) veiklą vykdo prekės ženklų importuotojai arba prekės ženklų importuotojai bendradarbiaudami su eksportuotoju. Bet kuriuo atveju prekės ženklų importuotojų investicijos į šią veiklą yra didelės, panašiai kaip pačių Sąjungos gamintojų investicijos. Be importo kainos prekės ženklų importuotojai į perpardavimo kainą įskaičiuoja savo prekės ženklo vertę. Todėl prieš lyginant Kinijos elektrinių dviračių eksporto kainą su normaliąja verte, ji turi būti pakoreguota pridedant prekės ženklų importuotojo pelno dydį.

               (115)

               Komisija apsvarstė atitinkamą koregavimą pagal pagrindinio reglamento 2 straipsnio 10 dalies d punktą („Prekybos lygis“). Tačiau atitinkamos sąlygos nebuvo įvykdytos, nes Komisija nenustatė jokių pastovių ir didelių Sąjungos pramonės funkcijų ir kainų skirtumų tarp jos OEM ir ne OEM pardavimo Sąjungos rinkoje produkto rūšies lygmeniu, kaip nurodyta pagrindinio reglamento 2 straipsnio 10 dalies d punkto i papunktyje. Pagrindinio reglamento 2 straipsnio 10 dalies d punkto ii papunktis taip pat nebuvo taikomas, kadangi Sąjungos gamintojų vidaus rinkoje nėra atitinkamo OEM prekybos lygio.

               (116)

               Komisija taip pat svarstė atlikti koregavimą pagal 2 straipsnio 10 dalies k punktą („Kiti veiksniai“), kad būtų atsižvelgta į prekės ženklų importuotojų kūrimo ir MTTP sąnaudas. Tačiau šiuo tyrimo etapu eksportuojantys gamintojai nepateikė Komisijai patikimo tokių sąnaudų kiekybinio įvertinimo. Todėl Komisija ragina suinteresuotąsias šalis pateikti jai patikimą ir patikrinamą sąnaudų kiekybinį įvertinimą, kuriuo būtų galima pagrįsti koregavimą pagal pagrindinio reglamento 2 straipsnio 10 dalies k punktą.

               (117)

               Todėl CCCME tvirtinimas buvo atmestas.

               (118)

               Pasak trijų atrinktų eksportuojančių gamintojų, Komisijos siūloma produkto klasifikacija nebuvo pakankama, kad būtų galima atskirti skirtingų kainų lygių elektrinius dviračius. Jie paprašė Komisijos įtraukti keletą savybių į produkto rūšies klasifikaciją, konkrečiai:

                           —

                           pavarų perjungimo mechanizmą, siekiant atspindėti skirtumą tarp išorinio ir vidinio pavarų perjungimo mechanizmo,

                           —

                           stabdžius, siekiant atspindėti skirtumą tarp mechaninių ir hidraulinių stabdžių,

                           —

                           pakabą, siekiant atspindėti skirtumą tarp spyruoklinės, hidraulinės ir pneumatinės pakabos, ir

                           —

                           baterijos charakteristikas, pridedant du pajėgumo diapazonus – mažiau nei 250 Wh ir nuo 250 Wh iki 350 Wh.

               (119)

               Kita vertus, skundo pateikėjas teigė, kad skirtingos dalys kiekvienos pasiūlytos savybės kategorijoje savaime nelemia skirtingų kainų. Be to, elektriniai dviračiai, kurių gamybai naudojamos tariamai brangesnės dalys kiekvienos pasiūlytos savybės kategorijoje nebūtinai turi būti brangesni nei dviračiai, kurių gamybai naudojamos tariamai pigesnės dalys. Pagrįsdamas savo tvirtinimą, skundo pateikėjas pateikė keletą pavyzdžių.

               (120)

               Savo ruožtu eksportuojantys gamintojai paprieštaravo, nurodydami, kad savo pavyzdžiuose skundo pateikėjas, pavyzdžiui, lygina aukščiausios klasės išorinį (10 greičių) pavarų perjungimo mechanizmą su žemos klasės vidiniu (3 greičių) pavarų perjungimo mechanizmu. Būtent todėl kaina yra panaši. Panašiai aukščiausios klasės mechaniniai stabdžiai lyginami su žemos klasės hidrauliniais standžiais. Eksportuojantis gamintojas taip pat pabrėžė, kad dviračių, kurių gamybai naudojamos skirtingos dalys, lyginimas siekiant įrodyti, kad šios dalys nelemia viso dviračio kainos, yra beprasmis, kadangi kiekviename pavyzdyje esama kitų besiskiriančių veiksnių, išskyrus nagrinėjamas dalis.

               (121)

               Komisija atsižvelgė į abiejų šalių pastabas. Kalbant apie papildomas savybes, Komisija pažymi, kad ji negalėjo nustatyti, kad vidinis pavarų perjungimo mechanizmas visada yra daug brangesnis nei išorinis pavarų perjungimo mechanizmas arba kad hidrauliniai stabdžiai visais atvejais yra daug brangesni nei mechaniniai stabdžiai. Į šias pakategores patenka tiek aukštos, tiek žemos kainų spektro klasės dalys. Todėl Komisija daro išvadą, kad nenustatyta pastovaus didelio pasiūlytų papildomų savybių dalių kainų skirtumo, kuris nulemtų šiame tyrime nustatytų produktų rūšių pakeitimus.

               (122)

               Šiuo tyrimo etapu nebuvo įrodymų, pagrindžiančių koregavimą dėl pirmiau minėtų savybių dalių kainų skirtumų ar dėl eksportuojančių gamintojų vėliau paminėtų papildomų savybių (t. y. pavarų perjungimo mechanizmo greičių skaičiaus ir centrinio variklio modelio). Į Sąjungą eksportuojamuose Kinijos elektriniuose dviračiuose naudojamos mišrios minėtų savybių dalys, dėl kurių, Komisijos žiniomis, konkrečiai rūšiai pirmenybė neteikiama. Tas pats pasakytina apie Sąjungoje pagamintus elektrinius dviračius. Komisija dar kartą paragino suinteresuotąsias šalis pateikti patikrinamus įrodymus ir informaciją, kad būtų galima užbaigti pirmiau išvardytų argumentų įvertinimą.

         3.4.   Dempingo skirtumai

               (123)

               Vertindama atrinktus eksportuojančius gamintojus Komisija palygino kiekvienos rūšies panašaus produkto vidutinę svertinę normaliąją vertę su atitinkamos rūšies nagrinėjamojo produkto vidutine svertine eksporto kaina, kaip nustatyta pagrindinio reglamento 2 straipsnio 11 ir 12 dalyse.

               (124)

               Neatrinktų bendradarbiaujančių eksportuojančių gamintojų dempingo skirtumas nustatytas remiantis pagrindinio reglamento 9 straipsnio 6 dalies nuostatomis. Šis skirtumas apskaičiuotas kaip atrinktiems eksportuojantiems gamintojams nustatytų skirtumų svertinis vidurkis.

               (125)

               Visiems kitiems KLR eksportuojantiems gamintojams Komisija nustatė KLR bendradarbiavimo lygį. Jis nustatytas įvertinus bendradarbiaujančių eksportuojančių gamintojų eksporto į Sąjungą apimties dalį, palyginti su visa nagrinėjamosios šalies eksporto į Sąjunga apimtimi.

               (126)

               Bendradarbiavimo lygis buvo aukštas. Todėl visiems kitiems KLR eksportuojantiems gamintojams preliminariai nustatytas dempingo skirtumas yra lygus atrinktų bendradarbiaujančių eksportuojančių gamintojų, kuriems nustatytas didžiausias dempingo skirtumas, dempingo skirtumui.

               (127)

               Procentais išreikšti CIF kainos Sąjungos pasienyje prieš sumokant muitą laikinieji dempingo skirtumai yra tokie:

                  1 lentelė

                           Bendrovė

                           Laikinasis dempingo skirtumas

                           „Bodo Vehicle Group“ Co., Ltd.

                           90,6 %

                           „Giant Electric Vehicle“ (Kunšanas) Co., Ltd.

                           34,6 %

                           „Jinhua Vision Industry“ Co., Ltd ir „Yongkang Hulong Electric Vehicle“ Co., Ltd.

                           42,8 %

                           „Suzhou Rununion Motivity“ Co., Ltd.

                           106,4 %

                           Neatrinkti bendradarbiaujantys eksportuojantys gamintojai (žr. priedą)

                           51,0 %

                           Visos kitos bendrovės

                           106,4 %

         4.   ŽALA

   4.1.   Sąjungos pramonės apibrėžtis ir Sąjungos gamyba

               (128)

               Nagrinėjamojo laikotarpio pradžioje panašų produktą Sąjungoje gamino keturiasdešimt vienas gamintojas. Jie sudaro Sąjungos pramonę, apibrėžtą pagrindinio reglamento 4 straipsnio 1 dalyje. Keturi iš jų sustabdė gamybą tiriamuoju laikotarpiu.

               (129)

               Nustatyta, kad tiriamuoju laikotarpiu bendra Sąjungos gamybos apimtis buvo maždaug 1,1 mln. vienetų. Komisija nustatė šį skaičių remdamasi Europos dviračių pramonės konfederacijos (CONEBI) pateiktais suvartojimo duomenimis, importo statistiniais duomenimis ir atrinktų Sąjungos gamintojų pardavimo bei gamybos santykiu.

               (130)

               Viena suinteresuotoji šalis pranešė, kad du Sąjungos gamintojai taip pat yra elektrinių dviračių importuotojai. Tačiau ji nereikalavo, kad šie gamintojai neturėtų būti įtraukti į Sąjungos pramonės apibrėžtį ir nepateikė argumentų, kuriais remiantis gamintojai neturėtų būti įtraukti. Importas savaime nesudaro prielaidos bendrovės neįtraukti į Sąjungos pramonės apibrėžtį.

               (131)

               Kita šalis tvirtino, kad bendrovė ATALA ir su ja susijusi bendrovė „Accell Nederland“ neturėtų būti įtrauktos į Sąjungos pramonę, kadangi ATALA importuoja elektrinius dviračius iš KLR. Pagal pagrindinio reglamento 4 straipsnio 2 dalį ATALA ir „Accell“ nėra susijusios. Bet kuriuo atveju importas savaime nesudaro prielaidos bendrovės neįtraukti į Sąjungos pramonės apibrėžtį.

               (132)

               Kiti Sąjungos gamintojai, kurie paprašė laikyti jų tapatybę konfidencialia, pranešė apie importo iš KLR atvejus. Šios bendrovės bei 130 ir 131 konstatuojamosiose dalyse minimos bendrovės kartu sudaro mažiau nei 5 % Sąjungos pramonės gamybos ir pardavimo dalį. Todėl jos nedaro reikšmingo poveikio visai Sąjungos pramonei daromos žalos rodikliams. Šių bendrovių priskyrimas Sąjungos pramonei (arba ne) neturi reikšmingo poveikio žalos tyrimui. Šis klausimas bus toliau nagrinėjamas prieš pateikiant galutines išvadas.

         4.2.   Sąjungos suvartojimas

               (133)

               Komisija nustatė Sąjungos suvartojimą remdamasi CONEBI pateikta informacija.

               (134)

               Sąjungos suvartojimo raida:

                  2 lentelė

                  Sąjungos suvartojimas (vienetais)

                           2014 m.

                           2015 m.

                           2016 m.

                           TL

                           Bendras Sąjungos suvartojimas (vienetais)

                           1 139 000

                           1 363 842

                           1 666 251

                           1 982 269

                              Indeksas

                              100

                              120

                              146

                              174

                              Šaltinis: CONEBI.

               (135)

               Sąjungos suvartojimas nuosekliai didėjo nuo 1,1 mln. vienetų 2014 m. iki beveik 2 mln. vienetų tiriamuoju laikotarpiu ir nagrinėjamuoju laikotarpiu pasiekė 74 % augimą. Tokią raidą lėmė didesnis informuotumas aplinkos apsaugos klausimais ir tęstinės investicijos į rinkodarą bei reklamą, taip pat į elektros dviračių technologijų plėtrą.

         4.3.   Importas iš KLR

   4.3.1.   Importo iš KLR apimtis ir rinkos dalis

               (136)

               Nuo 2017 m. elektriniams dviračiams priskiriamas KN kodas 8711 60 10. Iki 2017 m. elektriniams dviračiams būdavo priskiriamas (ex) KN kodas 8711 90 10, prie kurio buvo priskiriami ir kiti produktai. Siekiant išspręsti šią problemą, skundo pateikėjas pateikė išsamius Kinijos muitinės statistinius duomenis, pagal kuriuos buvo galima nustatyti Kinijos elektrinių dviračių eksportą.

               (137)

               Komisija importo apimtį nustatė pagal Eurostato duomenis, ekstrapoliuodama atitinkamą SS kodo Kinijos elektrinių dviračių eksporto (kaip nurodyta pirmiau) santykį su bendru eksportu iš KLR pagal tą patį SS kodą. 2017 m. devynių mėnesių Kinijos importo statistiniai duomenys tiesiogiai pagrįsti Eurostato duomenimis.

               (138)

               Importo rinkos dalis nustatyta palyginus importo apimtį ir Sąjungos suvartojimą, kaip nurodyta 134 konstatuojamojoje dalyje, 2 lentelėje.

               (139)

               Importo į Sąjungą iš KLR raida:

                  3 lentelė

                  Importo apimtis (vienetais) ir rinkos dalis

                           2014 m.

                           2015 m.

                           2016 m.

                           TL

                           Importo iš KLR kiekis (vienetais)

                           199 728

                           286 024

                           389 046

                           699 658

                              Indeksas

                              100

                              143

                              195

                              350

                           Rinkos dalis (%)

                           18

                           21

                           23

                           35

                              Indeksas

                              100

                              120

                              133

                              201

                              Šaltinis: Eurostatas, Kinijos eksporto statistiniai duomenys.

               (140)

               Importo iš KLR apimtis išaugo daugiau nei tris kartus – nuo beveik 200 000 vienetų 2014 m. iki beveik 700 000 vienetų tiriamuoju laikotarpiu. Augimo tempas paspartėjo nuo 2016 m. iki tiriamojo laikotarpio.

               (141)

               Kartu importui iš KLR tenkanti Sąjungos rinkos dalis padidėjo nuo 17 % 2014 m. iki 35 % per tiriamąjį laikotarpį.

               (142)

               CCCME išreiškė susirūpinimą dėl skundo pateikėjo pateiktų Kinijos muitinės statistinių duomenų patikimumo ir paprašė atskleisti išsamius statistinius duomenis bei jų šaltinį.

               (143)

               Skundo pateikėjas Komisijai pateikė išsamius statistinius duomenis, kuriais buvo pagrįstas jo skundas. Nekonfidencialiame skundo variante skundo pateikėjas taip pat nurodė suvestinius eksporto duomenis pagal metus. Skundo pateikėjas taip pat nurodė, kad šaltinis buvo Kinijos muitinė, nurodė naudotus kodus ir paaiškino savo metodiką, pagal kurią produktai, kurie nėra nagrinėjamasis produktas, neįtraukiami.

               (144)

               Patikrinusi šiuos duomenis Komisija nustatė, kad skundo pateikėjas įsigijo šiuos muitinės statistinius duomenis iš seniai įsitvirtinusios šios srities specializuotos Kinijos bendrovės, ir kad tą pačią informaciją pateikė ir kiti Kinijos paslaugų teikėjai.

               (145)

               Kita vertus, atlikus patikrinimą taip pat patvirtinta, kad skundo pateikėjas atvirame dokumente tiksliai aprašė metodiką, pagal kurią buvo nustatytas elektrinių dviračių eksportas iš KLR.

               (146)

               Taip pat buvo atliktas skundo pateikėjo pateiktų išsamių duomenų kryžminis patikrinimas pagal kitus informacijos šaltinius ir įrodyta, kad jie yra patikimi. Jokia kita šalis nepasiūlė alternatyvaus informacijos šaltinio ar metodikos.

               (147)

               Komisija taip pat nustatė, kad išsamūs duomenys ir juos pateikusios bendrovės tapatybė yra laikomi konfidencialiais pagal pagrindinio reglamento 19 straipsnio 1 dalį. Informacijos šaltinio tapatybės atskleidimas žymiai neigiamai paveiktų informaciją suteikusįjį asmenį arba asmenį, iš kurio šis įgijo informaciją.

               (148)

               Esant tokioms aplinkybėms ir atsižvelgdama į suvestinių duomenų bei metodikos atskleidimo lygį nekonfidencialiame dokumente, Komisija manė, kad nėra būtina žinoti pradinius duomenis ir juos perpardavusios bendrovės tapatybę, kad atitinkama šalis turėtų galimybę pasinaudoti savo teise į gynybą.

               (149)

               Todėl CCCME argumentas turėjo būti atmestas.

               (150)

               Suinteresuotosios šalys tvirtino, kad importas iš KLR atitiko rinkos tendencijas, nes tiek Sąjungos suvartojimas, tiek Kinijos eksportas didėjo. Tačiau pažymėtina, kad Kinijos eksporto augimo mastas labai skiriasi nuo Sąjungos suvartojimo augimo. Nuo 2014 m. iki tiriamojo laikotarpio importas iš KLR padidėjo 250 %, o Sąjungos suvartojimas išaugo 74 %. Todėl nors tendencija buvo ta pati, augimo mastas labai skyrėsi.

         4.3.2.   Importo iš KLR kainos ir priverstinis kainų mažinimas

               (151)

               Importo kainas Komisija nustatė pagal Eurostato duomenis pagal 137 konstatuojamojoje dalyje paaiškintą metodą.

               (152)

               Importo į Sąjungą iš KLR vidutinių kainų raida:

                  4 lentelė

                  Importo kainos (EUR už vienetą)

                           2014 m.

                           2015 m.

                           2016 m.

                           TL

                           KLR

                           472

                           451

                           477

                           422

                              Indeksas

                              100

                              96

                              101

                              89

                              Šaltinis: Eurostatas, Kinijos eksporto statistiniai duomenys.

               (153)

               Importo iš KLR vidutinė kaina sumažėjo 11 % nuo 2014 m. iki tiriamojo laikotarpio: pirmasis 4 % nuosmukis užregistruotas nuo 2014 iki 2015 m., o antrasis 12 % nuosmukis – nuo 2016 m. iki tiriamojo laikotarpio.

               (154)

               Kadangi išsamus įvairių rūšių produktų asortimentas nebuvo žinomas dėl bendro Eurostato statistikos pobūdžio, kainų raida nėra visiškai patikima. Tačiau Komisija pastebėjo, kad importo iš KLR vidutinės kainos buvo pastebimai žemesnės nei Sąjungos gamintojų ir importo iš kitų trečiųjų šalių, išskyrus KLR, kainos. Be to, nors Kinijos eksportuotojai išplėtė Sąjungos rinkoje parduodamų produktų pasiūlą, įtraukę brangius elektrinius dviračius, Kinijos importo vidutinė kaina sumažėjo.

               (155)

               Priverstinį kainų mažinimą per tiriamąjį laikotarpį Komisija nustatė lygindama:

                           1)

                           keturių atrinktų Sąjungos gamintojų kiekvienos rūšies produkto vidutines svertines pardavimo kainas, taikytas nesusijusiems pirkėjams Sąjungos rinkoje, pakoreguotas atsižvelgiant į gamintojo kainas EXW sąlygomis, ir

                           2)

                           iš atrinktų KLR eksportuojančių gamintojų importuoto kiekvienos rūšies produkto atitinkamas vidutines svertines kainas pirmam nepriklausomam pirkėjui Sąjungos rinkoje, nustatytas remiantis CIF kaina ir tinkamai pakoreguotas siekiant atsižvelgti į 6 % muitus ir išlaidas po importo.

               (156)

               Kinijos Liaudies Respublikos prekybos ministerija (MOFCOM) tvirtino, kad tiriant priverstinį kainų mažinimą reikėtų atsižvelgti į skirtingus elementus, pavyzdžiui, elektrinių dviračių rūšis (pvz., elektrinis miesto dviratis ir elektrinis kalnų dviratis), variklio įrengimo vietą (variklis su stebule ar centrinis variklis), baterijos galingumą ir medžiagą, iš kurios pagamintas elektrinis dviratis (pvz., plienas, aliuminis, anglies plienas). Patvirtinama, kad tiriant priverstinį kainų mažinimą buvo atsižvelgta į visus šiuos veiksnius.

               (157)

               Komisija lygino kiekvienos rūšies produkto sandorių kainas, prireikus tinkamai pakoreguotas, atskaičius lengvatas ir nuolaidas. Išnagrinėjus šių sandorių prekybos lygį buvo nustatyta, kad tiek atrinkti Sąjungos gamintojai, tiek atrinkti Kinijos eksportuotojai parduoda produktus ir OEM pirkėjams, ir savo prekės ženklų vardu. Todėl buvo tiriama, ar pagrįstas prekybos lygio koregavimas. Šiuo atžvilgiu buvo tiriama, ar yra pastovus ir didelis kainų skirtumas tarp pardavimo OEM pirkėjams ir pardavimo savo prekės ženklų vardu. Atrinktų Sąjungos gamintojų atveju jokio pastovaus ir didelio pardavimo kainų skirtumo nenustatyta.

               (158)

               Palyginus gautas rezultatas išreikštas keturių atrinktų Sąjungos gamintojų apyvartos tiriamuoju laikotarpiu procentine dalimi. Priverstinio kainų mažinimo skirtumai buvo 16,2–41 %.

         4.4.   Sąjungos pramonės ekonominė padėtis

   4.4.1.   Bendrosios pastabos

               (159)

               Pagal pagrindinio reglamento 3 straipsnio 5 dalį nagrinėjant importo dempingo kaina poveikį Sąjungos pramonei buvo įvertinti visi ekonominiai rodikliai, nagrinėjamuoju laikotarpiu turėję įtakos Sąjungos pramonės būklei.

               (160)

               Kaip minėta 28 konstatuojamojoje dalyje, nustatant galimą žalą Sąjungos pramonei atlikta atranka.

               (161)

               Siekdama nustatyti žalą Komisija atskirai nagrinėjo makroekonominius ir mikroekonominius žalos rodiklius.

               (162)

               Komisija makroekonominius rodiklius (gamybą, gamybos pajėgumus, pajėgumų naudojimą, pardavimo apimtį, rinkos dalį, užimtumą, augimą, našumą, dempingo skirtumo dydį ir atsigavimą po buvusio dempingo) įvertino remdamasi CONEBI pateikta informacija, importo statistiniais duomenimis ir atrinktų Sąjungos gamintojų pateikta informacija.

               (163)

               Komisija patikrino CONEBI pateiktus suvartojimo duomenis. Komisija nustatė, kad ši informacija buvo tikrai paremta duomenimis, surinktais iš nacionalinių Europos gamintojų asociacijų, kuriuos šios gavo iš bendrovių deklaracijų arba pagrįstų įverčių, ir kad ji buvo patvirtinta atitinkamais dokumentais ir tyrimų procedūromis.

               (164)

               Ja grindžiami Sąjungos pramonės pardavimo, gamybos, pajėgumų ir užimtumo rodikliai. Šie rodikliai apskaičiuoti remiantis atitinkamais atrinktų Sąjungos gamintojų koeficientais. Šis metodas taikomas vadovaujantis skundo pateikėjo nekonfidencialiame skundo variante aprašyta metodika. Jokia suinteresuotoji šalis nepateikė jokių pastabų dėl šios metodikos.

               (165)

               Tuo remdamasi Komisija nusprendė, kad makroekonominių duomenų rinkinys tinkamai atspindi Sąjungos pramonės ekonominę padėtį.

               (166)

               Komisija įvertino mikroekonominius rodiklius (vidutines vieneto pardavimo kainas, darbo sąnaudas, vieneto sąnaudas, atsargas, pelningumą, pinigų srautą, investicijas ir investicijų grąžą), remdamasi atrinktų Sąjungos gamintojų klausimyno atsakymuose pateiktais ir tinkamai patikrintais atsakymais. Duomenys buvo susiję su atrinktais Sąjungos gamintojais.

         4.4.2.   Makroekonominiai rodikliai

   4.4.2.1.   Gamyba, gamybos pajėgumai ir pajėgumų naudojimas

               (167)

               Visos Sąjungos gamybos, gamybos pajėgumų ir pajėgumų naudojimo raida nagrinėjamuoju laikotarpiu:

                  5 lentelė

                  Gamyba, gamybos pajėgumai ir pajėgumų naudojimas

                           2014 m.

                           2015 m.

                           2016 m.

                           TL

                           Gamybos apimtis (vienetais)

                           842 531

                           987 111

                           1 108 087

                           1 089 541

                              Indeksas

                              100

                              117

                              132

                              129

                           Gamybos pajėgumai (vienetais)

                           1 140 553

                           1 397 145

                           1 694 853

                           1 538 347

                              Indeksas

                              100

                              122

                              149

                              135

                           Pajėgumų naudojimas (%)

                           74

                           71

                           65

                           71

                              Indeksas

                              100

                              96

                              89

                              96

                              Šaltinis: CONEBI, atrinkti Sąjungos gamintojai.

               (168)

               Sąjungos pramonės gamybos apimtis nagrinėjamuoju laikotarpiu padidėjo 29 %, nepaisant 2 % sumažėjimo nuo 2016 m. iki tiriamojo laikotarpio.

               (169)

               Gamybos apimties padidėjimą lėmė padidėjęs suvartojimas. Gamyba turi būti planuojama iš anksto, atsižvelgiant į labai trumpus pardavimo sezonus, todėl jos apimtis tam tikru mastu priklauso nuo pardavimo prognozių. Todėl gamybos apimties sumažėjimas nuo 2016 m. iki tiriamojo laikotarpio pirmiausia buvo susijęs su tolesniu rinkos dalies mažėjimu dėl importo iš KLR, dėl kurio Sąjungos pramonė buvo priversta persvarstyti savo lūkesčius.

               (170)

               Gamybos pajėgumai nuo 2014 m. iki tiriamojo laikotarpio padidėjo 35 %. Gamybos apimtis padidėjo 49 % nuo 2014 iki 2016 m., o nuo 2016 m. iki tiriamojo laikotarpio sumažėjo 9 %.

               (171)

               Pajėgumų naudojimas sumažėjo nuo 74 % 2014 m. iki 71 % tiriamuoju laikotarpiu. Pajėgumų naudojimas nuo 2014 m. iki 2016 m. sumažėjo atitinkamai nuo 74 % iki 65 %, kadangi pajėgumai augo sparčiau nei gamyba. Ši tendencija pasikeitė nuo 2016 m. iki tiriamojo laikotarpio, kai pajėgumai buvo sumažinti labiau nei gamyba, todėl pajėgumų naudojimas padidėjo nuo 65 % iki 71 %.

               (172)

               Pajėgumai reiškia teorinį elektrinių dviračių skaičių, kurį galima pagaminti naudojant turimas gamybos linijas. Šiuo metu elektriniams dviračiams gaminti naudojamos gamybos linijos yra daugiausia pertvarkytos iš esamų gamybos linijų, kurios anksčiau buvo naudojamos įprastiems dviračiams gaminti. Toks pertvarkymas gali būti atliekamas greitai ir už nedidelę kainą. Elektrinių dviračių gamybos pajėgumai rodo nedidelę įprastų dviračių gamybos esamų pajėgumų dalį. Todėl pajėgumų ir pajėgumų naudojimo rodikliai yra ne tokie svarbūs, nes jie gali būti pritaikyti atsižvelgiant į rinkos pokyčius. Šiuo konkrečiu atveju Komisija taip pat nustatė, kad perėjimas nuo įprastų prie elektrinių dviračių taip pat nereikalauja didelių investicijų (turinčių įtakos pinigų srautui, pajėgumui padidinti kapitalą ar veiklos tęstinumui), didelių pastoviųjų išlaidų (turinčių didelį poveikį su naudojimu susijusiam pelningumui) arba gamybos didinimo ribojimų.

         4.4.2.2.   Pardavimo apimtis ir rinkos dalis

               (173)

               Sąjungos pramonės pardavimo apimties ir rinkos dalies raida nagrinėjamuoju laikotarpiu:

                  6 lentelė

                  Pardavimo apimtis ir rinkos dalis

                           2014 m.

                           2015 m.

                           2016 m.

                           TL

                           Bendra pardavimo apimtis Sąjungos rinkoje (vienetais)

                           862 168

                           941 937

                           1 074 335

                           1 042 268

                              Indeksas

                              100

                              109

                              125

                              121

                           Rinkos dalis (%)

                           76

                           69

                           64

                           53

                              Indeksas

                              100

                              91

                              85

                              69

                              Šaltinis: CONEBI, atrinkti Sąjungos gamintojai.

               (174)

               Sąjungos pramonės pardavimo apimtis nagrinėjamuoju laikotarpiu padidėjo 21 %. Sąjungos pramonės pardavimo apimtis nuo 2014 iki 2016 m. padidėjo 25 %, o nuo 2016 m. iki tiriamojo laikotarpio sumažėjo 3 %.

               (175)

               Panašiai į gamybos apimties raidą, pardavimo apimties padidėjimą nuo 2014 iki 2016 m. lėmė padidėjęs suvartojimas. Pardavimo apimties sumažėjimas nuo 2016 m. iki tiriamojo laikotarpio buvo tiesiogiai susijęs su tolesniu rinkos dalies mažėjimu dėl importo iš KLR.

               (176)

               Sąjungos pramonės pardavimo apimtis didėjo daug lėčiau nei suvartojimas. Todėl Sąjungos pramonės rinkos dalis labai sumažėjo nuo 76 % 2014 m. iki 53 % tiriamuoju laikotarpiu.

         4.4.2.3.   Augimas

               (177)

               Sąjungos pramonė negalėjo visiškai pasinaudoti suvartojimo augimu nuo 2014 m. iki tiriamojo laikotarpio. Iš tikrųjų suvartojimas padidėjo 74 %, o Sąjungos pramonė savo pardavimo apimtį sugebėjo padidinti tik 21 %. Todėl Sąjungos pramonė per šį laikotarpį prarado didelę rinkos dalį (23 procentinius punktus). Sąjungos pramonė turėjo sumažinti savo gamybą, pardavimą, užimtumą ir pajėgumus nuo 2016 m. iki tiriamojo laikotarpio dėl importo dempingo kaina iš KLR.

         4.4.2.4.   Užimtumas ir našumas

               (178)

               Užimtumo ir našumo raida nagrinėjamuoju laikotarpiu:

                  7 lentelė

                  Užimtumas ir našumas

                           2014 m.

                           2015 m.

                           2016 m.

                           TL

                           Darbuotojų skaičius

                           2 577

                           3 030

                           3 546

                           3 610

                              Indeksas

                              100

                              118

                              138

                              140

                           Našumas (vienetais darbuotojui)

                           327

                           326

                           312

                           302

                              Indeksas

                              100

                              100

                              96

                              92

                              Šaltinis: CONEBI, atrinkti Sąjungos gamintojai.

               (179)

               Sąjungos pramonės užimtumo lygis nagrinėjamuoju laikotarpiu padidėjo 40 %. Didžiausias augimas buvo stebimas nuo 2014 m. iki 2016 m. Užimtumas nuo 2016 m. iki tiriamojo laikotarpio padidėjo 2 %.

               (180)

               Našumas sumažėjo 8 %, kadangi užimtumas didėjo sparčiau nei gamyba.

         4.4.2.5.   Dempingo skirtumo dydis ir atsigavimas nuo buvusio dempingo

               (181)

               Atsižvelgiant į importo iš KLR apimtį ir kainas, faktinių dempingo skirtumų dydis Sąjungos pramonei buvo reikšmingas.

               (182)

               Nėra jokių ankstesnio dempingo įrodymų.

         4.4.3.   Mikroekonominiai rodikliai

   4.4.3.1.   Kainos ir kainoms poveikio turintys veiksniai

               (183)

               Keturių atrinktų Sąjungos gamintojų pardavimo nesusijusiems pirkėjams Sąjungoje vidutinių svertinių vieneto kainų raida nagrinėjamuoju laikotarpiu:

                  8 lentelė

                  Pardavimo kainos Sąjungoje

                           2014 m.

                           2015 m.

                           2016 m.

                           TL

                           Vidutinė vieneto pardavimo kaina Sąjungoje (EUR už vienetą)

                           1 112

                           1 156

                           1 237

                           1 276

                              Indeksas

                              100

                              104

                              111

                              115

                           Vieneto gamybos sąnaudos (EUR už vienetą)

                           1 068

                           1 134

                           1 173

                           1 234

                              Indeksas

                              100

                              106

                              110

                              116

                              Šaltinis: atrinkti Sąjungos gamintojai.

               (184)

               Vidutinės atrinktų Sąjungos gamintojų pardavimo kainos padidėjo 15 % nagrinėjamuoju laikotarpiu, kartu 16 % padidėjo ir vidutinės gamybos sąnaudos.

               (185)

               Kadangi vidutinės sąnaudos ir kainos veikiamos šių gamintojų parduodamų produktų asortimento, tai nereiškia, kad panašaus produkto sąnaudos ir kaina padidėjo 16 % nagrinėjamuoju laikotarpiu.

         4.4.3.2.   Darbo sąnaudos

               (186)

               Keturių atrinktų Sąjungos gamintojų vidutinių darbo sąnaudų raida nagrinėjamuoju laikotarpiu:

                  9 lentelė

                  Vieno darbuotojo vidutinės darbo sąnaudos

                           2014 m.

                           2015 m.

                           2016 m.

                           TL

                           Vieno darbuotojo vidutinės darbo sąnaudos (EUR)

                           38 348

                           37 042

                           34 818

                           34 659

                              Indeksas

                              100

                              97

                              91

                              90

                              Šaltinis: atrinkti Sąjungos gamintojai.

               (187)

               Vidutinės darbo sąnaudos vienam darbuotojui nagrinėjamuoju laikotarpiu sumažėjo 10 % dėl padidėjusio gamyklos darbuotojų skaičiaus, palyginti su padidėjusiu pardavimo ir administravimo personalo skaičiumi.

         4.4.3.3.   Atsargos

               (188)

               Keturių atrinktų Sąjungos gamintojų atsargų raida nagrinėjamuoju laikotarpiu:

                  10 lentelė

                  Atsargos

                           2014 m.

                           2015 m.

                           2016 m.

                           TL

                           Laikotarpio pabaigos atsargos (vienetais)

                           59 375

                           73 521

                           90 573

                           98 412

                              Indeksas

                              100

                              124

                              153

                              166

                              Šaltinis: atrinkti Sąjungos gamintojai.

               (189)

               Keturių atrinktų Sąjungos gamintojų laikotarpio pabaigos atsargos nagrinėjamuoju laikotarpiu padidėjo 66 %.

               (190)

               Reikėjo pažymėti, kad atsargų lygis tiriamuoju laikotarpiu buvo užfiksuotas rugsėjo pabaigoje, kai atsargų paprastai yra mažai, nes šis laikotarpis sutampa su pardavimo sezono pabaiga. Priešingai, kitais laikotarpiais atsargų lygis buvo užfiksuotas gruodžio pabaigoje, kai įprastas atsargų kiekis yra didelis, laukiant kito pardavimo sezono.

               (191)

               Todėl atsargų padidėjimas buvo reikšmingas. Nustatyta, kad jį lėmė bendri rinkos pokyčiai ir tai, kad nors gamybos apimtis buvo gerokai mažesnė už suvartojimo padidėjimą, pardavimo apimtis didėjo dar mažiau nei gamybos apimtis, dėl to susikaupė atsargų, kurios buvo ypač matyti tiriamojo laikotarpio pabaigoje.

         4.4.3.4.   Pelningumas, pinigų srautas, investicijos, investicijų grąža ir pajėgumas padidinti kapitalą

               (192)

               Keturių atrinktų Sąjungos gamintojų pelningumo, pinigų srauto, investicijų ir investicijų grąžos raida nagrinėjamuoju laikotarpiu:

                  11 lentelė

                  Pelningumas, pinigų srautas, investicijos ir investicijų grąža

                           2014 m.

                           2015 m.

                           2016 m.

                           TL

                           Pardavimo nesusijusiems pirkėjams Sąjungoje pelningumas (pardavimo apyvartos %)

                           2,7

                           4,3

                           3,8

                           3,4

                              Indeksas

                              100

                              160

                              142

                              125

                           Pinigų srautas (EUR)

                           5 178 860

                           – 5 433 666

                           17 079 409

                           4 955 399

                              Indeksas

                              100

                              – 105

                              330

                              96

                           Pinigų srautas (pardavimo apyvartos %)

                           1,1

                           – 1,0

                           2,5

                           0,6

                              Indeksas

                              100

                              – 89

                              218

                              55

                           Investicijos (EUR)

                           6 775 924

                           17 773 148

                           7 888 936

                           11 965 802

                              Indeksas

                              100

                              262

                              116

                              177

                           Investicijų grąža (%)

                           18

                           30

                           38

                           37

                              Indeksas

                              100

                              164

                              213

                              203

                              Šaltinis: atrinkti Sąjungos gamintojai.

               (193)

               Komisija keturių atrinktų Sąjungos gamintojų pelningumą nustatė panašaus produkto pardavimo nesusijusiems pirkėjams Sąjungoje grynąjį pelną neatskaičius mokesčių išreiškusi šio pardavimo apyvartos procentine dalimi.

               (194)

               Pradedant nuo mažo bazinio dydžio – 2,7 % 2014 m., pelno dydis sumažėjo nuo 4,3 % 2015 m. iki 3,4 % tiriamuoju laikotarpiu.

               (195)

               Grynasis pinigų srautas yra Sąjungos gamintojų pajėgumas patiems finansuoti savo veiklą. Per nagrinėjamąjį laikotarpį pinigų srautas sumažėjo 4 % ir 2015 m. tapo neigiamas. Jis nepadengė nagrinėjamuoju laikotarpiu patirtų investicijų.

               (196)

               Palyginus pelno dydį su apyvartos procentine dalimi ir tuo pačiu pagrindu išreikštu pinigų srautu, pelno perskaičiavimo į pinigų srautus koeficientas buvo labai prastas dėl atsargų svyravimo.

               (197)

               Nagrinėjamuoju laikotarpiu investicijos padidėjo 77 % ir atitiko ne daugiau nei 2 % pardavimo apimties.

               (198)

               Nagrinėjamuoju laikotarpiu investicijų grąža padidėjo 103 %. Tačiau, nors elektrinių dviračių pramonė struktūriniu požiūriu yra daug grynųjų pinigų reikalaujanti veikla, jai palaikyti nereikia daug turto, kuris iš esmės jau sukurtas gaminant įprastus dviračius. Todėl šiuo požiūriu investicijų grąža neturi didelės reikšmės.

               (199)

               Prasti Sąjungos pramonės finansinės veiklos rezultatai pelno ir pinigų srauto požiūriu tiriamuoju laikotarpiu ribojo jos pajėgumą padidinti kapitalą.

         4.4.4.   Išvada dėl žalos

               (200)

               Susidūrusi su spartėjančiu importo dempingo kaina iš Kinijos srautu, Sąjungos pramonė negalėjo pasinaudoti elektrinių dviračių rinkos augimu. Nagrinėjamuoju laikotarpiu pardavimas padidėjo 21 %, o suvartojimas – 74 %. Kartu rinkos dalis sumažėjo 23 punktais, iš kurių 18 % prarasta priverstinai sumažinus Sąjungos pramonės kainas 16–43 % dėl importo iš Kinijos tiriamuoju laikotarpiu.

               (201)

               Spaudimas pardavimui buvo matyti iš gamybos, atsargų, pajėgumų, pajėgumų naudojimo ir užimtumo lygių. Gamyba ir suvartojimas pastebimai didėjo nuo 2014 iki 2015 m. (atitinkamai + 17 % ir + 20 %). Tačiau po 2015 m. Sąjungos pramonė buvo priversta persvarstyti savo pardavimo lūkesčius. Tada gamybos tendencija aiškiai ir vis labiau krypo nuo įprastos rinkos raidos, gamyba padidėjo 12 procentinių punktų, o vartojimas – 54 procentiniais punktais nuo 2015 m. iki tiriamojo laikotarpio.

               (202)

               Nepaisant to, išskyrus 2014 m., gamyba sistemingai didėjo labiau už pardavimą, dėl ko reikšmingai padidėjo atsargos. Gamybos pajėgumai, kurie didėjo kartu su suvartojimu iki 2016 m., buvo sumažinti, siekiant sustabdyti pajėgumų naudojimo koeficiento pablogėjimą, kuris nuo 2014 iki 2016 m. sumažėjo 9 procentiniais punktais.

               (203)

               Nuo 2016 m. iki tiriamojo laikotarpio apskritai gamyba sumažėjo, atsargos po pardavimo sezono buvo didesnės nei prieš pardavimo sezoną, pajėgumai buvo sumažinti, užimtumas sulėtėjo, o importas iš KLR padidėjo 155 procentiniais punktais.

               (204)

               Dėl spaudimo kainoms ir nesugebėjimo pasinaudoti masto ekonomija besiformuojančioje rinkoje, nagrinėjamuoju laikotarpiu Sąjungos pramonės pelningumas išliko žemas. Dėl tokio nedidelio pelno lygio ir atsargų svyravimų sumažėjo veiklos pinigų srautai, kurie buvo mažesni už nagrinėjamuoju laikotarpiu padarytų investicijų lygį, taip sukuriant papildomą pažeidžiamumo elementą šioje daug grynųjų pinigų reikalaujančioje veikloje, kuri labai priklauso nuo bankų užtikrinamo likvidumo. Keturi gamintojai tiriamuoju laikotarpiu patyrė bankrotą.

               (205)

               Žalos rodikliai, susiję su augimu, rinkos dalimi, pajėgumais, pajėgumų naudojimu, atsargomis, pelno dydžiu, pinigų srautais ir pajėgumu padidinti kapitalą, buvo neigiami. Kiti rodikliai netapo neigiami tik dėl stipraus paklausos augimo.

               (206)

               Remdamasi tuo, kas išdėstyta, Komisija šiuo etapu padarė išvadą, kad Sąjungos pramonei padaryta materialinė žala, kaip apibrėžta pagrindinio reglamento 3 straipsnio 5 dalyje.

         5.   PRIEŽASTINIS RYŠYS

               (207)

               Remdamasi pagrindinio reglamento 3 straipsnio 6 dalimi Komisija nagrinėjo, ar dėl importo dempingo kaina iš KLR Sąjungos pramonei padaryta materialinė žala. Remdamasi pagrindinio reglamento 3 straipsnio 7 dalimi Komisija taip pat nagrinėjo, ar kiti žinomi veiksniai galėjo tuo pat metu daryti žalą Sąjungos pramonei.

               (208)

               Komisija užtikrino, kad žala, kuri galėjo būti padaryta dėl tų kitų veiksnių, nebūtų priskirta importui iš KLR dempingo kaina. Analizuoti šie veiksniai: importas iš kitų trečiųjų šalių, Sąjungos gamintojų pardavimas eksportui ir tariamas investicijų bei pajėgumų plėtros poveikis.

         5.1.   Importo dempingo kaina poveikis

               (209)

               Dėl importo dempingo kaina iš KLR tiriamuoju laikotarpiu kainų buvo priverstinai labai mažinamos Sąjungos pramonės kainos; priverstinio kainų mažinimo skirtumai buvo 16,2–43,2 %. Nagrinėjamuoju laikotarpiu Sąjungos pramonės rinkos, kuri augo 74 %, dalis sumažėjo 23 punktais, o importas iš KLR padidėjo 250 % ir rinkos dalis padidėjo nuo 18 % iki 35 % – 17 punktų. Dėl spaudimo kainoms, kurį darė importas dempingo kaina iš KLR, pelno ir pinigų srautų lygis buvo žemas.

         5.2.   Kitų veiksnių poveikis

   5.2.1.   Importas iš trečiųjų šalių

               (210)

               Importo iš kitų trečiųjų šalių apimties raida nagrinėjamuoju laikotarpiu:

                  12 lentelė

                  Importas iš trečiųjų šalių

                           Šalis

                           2014

                           2015

                           2016

                           TL

                           Taivanas

                           Apimtis (vienetais)

                           21 335

                           43 095

                           79 312

                           108 817

                              Indeksas

                              100

                              202

                              372

                              510

                           Rinkos dalis (%)

                           2

                           3

                           5

                           5

                           Vidutinė kaina

                           622

                           571

                           843

                           1 016

                              Indeksas

                              100

                              92

                              135

                              163

                           Vietnamas

                           Apimtis (vienetais)

                           37 892

                           74 259

                           91 468

                           101 376

                              Indeksas

                              100

                              196

                              241

                              268

                           Rinkos dalis (%)

                           3

                           5

                           5

                           5

                           Vidutinė kaina

                           435

                           539

                           542

                           570

                              Indeksas

                              100

                              124

                              125

                              131

                           Šveicarija

                           Apimtis (vienetais)

                           883

                           14 310

                           30 477

                           28 440

                              Indeksas

                              100

                              1 621

                              3 452

                              3 221

                           Rinkos dalis (%)

                           0

                           1

                           2

                           1

                           Vidutinė kaina

                           1 140

                           1 391

                           1 606

                           1 606

                              Indeksas

                              100

                              122

                              141

                              141

                           Japonija

                           Apimtis (vienetais)

                           16 994

                           4 217

                           1 613

                           1 710

                              Indeksas

                              100

                              25

                              9

                              10

                           Rinkos dalis (%)

                           1

                           0

                           0

                           0

                           Vidutinė kaina

                           1 098

                           1 406

                           1 687

                           952

                              Indeksas

                              100

                              128

                              154

                              87

                           Iš viso iš trečiųjų šalių, išskyrus KLR

                           Apimtis (vienetais)

                           77 104

                           135 881

                           202 870

                           240 343

                              Indeksas

                              100

                              176

                              263

                              312

                           Rinkos dalis (%)

                           7

                           10

                           12

                           12

                           Vidutinė kaina

                           641

                           666

                           828

                           897

                              Indeksas

                              100

                              104

                              129

                              140

                              Šaltinis: Eurostatas

               (211)

               Sparčiai didėjo importo iš trečiųjų šalių, išskyrus KLR, apimtis; jo rinkos dalis padidėjo nuo 7 % 2014 m. (77 000 vienetai) iki 12 % (240 000 tiriamuoju laikotarpiu). Tačiau augimo sparta sulėtėjo Kinijos eksportuotojams suaktyvinus savo veiklą po 2015 m.

               (212)

               Minėtas importas buvo beveik išskirtinai Taivano ir Vietnamo kilmės. Nepaisant to, po 2015 m. Komisija pastebėjo lėtėjantį importo iš Vietnamo didėjimą, kurį galima paaiškinti reikšmingu ir didėjančiu kainų skirtumu, palyginti su importu iš Kinijos. Panašiai, importas iš Taivano toliau didėjo kartu panašiai didėjant kainoms, o tai rodo, kad šis importas galėjo būti išstumtas į aukštos kokybės produktų rinkos segmentą.

               (213)

               Importo iš Taivano ir Vietnamo vidutinės kainos yra mažesnės nei Sąjungos pramonės. Tačiau, atsižvelgiant į platų elektrinių dviračių kainų spektrą, Komisija negali daryti išvados, kad dėl šio importo buvo atitinkamai priverstinai sumažintos Sąjungos pramonės kainos. Be to, vidutinės jo kainos padidėjo, o vidutinės importo iš KLR kainos sumažėjo.

               (214)

               Vis dėlto skirtumas tarp importo iš Vietnamo ir Sąjungos pramonės kainų buvo reikšmingas ir negalima atmesti galimybės, kad jis nežymiai prisidėjo prie žalos. Tačiau po 2015 m. importo iš Vietnamo rinkos dalis nebedidėjo, o jo apimtys išliko mažos.

               (215)

               Todėl dėl importo iš visų kitų šalių, išskyrus KLR, importo dempingo kaina iš KLR ir Sąjungos pramonei padarytos žalos priežastinis ryšys nesusilpnėjo, ir šio importo įtaka žalai buvo nežymi.

         5.2.2.   Sąjungos pramonės eksportas

               (216)

               Keturių atrinktų Sąjungos gamintojų eksporto apimties raida nagrinėjamuoju laikotarpiu:

                  13 lentelė

                  Atrinktų Sąjungos gamintojų eksportas

                           2014

                           2015

                           2016

                           TL

                           Eksporto apimtis (vienetais)

                           5 539

                           14 529

                           24 922

                           21 548

                              Indeksas

                              100

                              262

                              450

                              389

                           Vidutinė kaina (EUR)

                           1 570

                           680

                           676

                           907

                              Indeksas

                              100

                              43

                              43

                              58

                              Šaltinis: atrinkti Sąjungos gamintojai.

               (217)

               Atrinktų Sąjungos gamintojų eksportas už Sąjungos ribų buvo nežymus (3 % viso pardavimo nagrinėjamuoju laikotarpiu). Sąjungos pramonės eksportas negali būti laikomas žalos priežastimi net atsižvelgus į sumažėjusią vidutinę kainą.

         5.2.3.   Investicijos ir pajėgumų plėtra

               (218)

               CCCME teigė, kad investavus į pajėgumus 2016 m. susidarė realus pardavimo lūkesčius viršijęs gamybos pajėgumų perviršis, dėl kurio gerokai sumažėjo pajėgumų naudojimas ir buvo labai paveiktas pelningumas.

               (219)

               Komisija atmetė šį argumentą. Pirma, negalima teigti, kad investicijos į pajėgumus buvo didesnės už realius pardavimo lūkesčius. Kaip nurodyta 5 lentelėje, gamybos pajėgumai nuo 2015 m. iki 2016 m. padidėjo 300 000 vienetų. Šis rezultatas visiškai atitiko suvartojimo augimą nuo 2015 m. iki 2016 m., kuris taip pat siekė 300 000 vienetų, kaip nurodyta 2 lentelėje. Dėl nesąžiningo spaudimo, kurį sukėlė importas dempingo kaina iš Kinijos, Sąjungos pramonė galiausiai sumažino savo gamybos pajėgumus nuo 2016 m. iki tiriamojo laikotarpio daugiau nei 150 000 vienetų, nepaisant to, kad rinka dar padidėjo daugiau nei 300 000 vienetų.

               (220)

               Antra, Komisija pastebėjo, kad kapitalo išlaidos nebuvo didelės. Priešingai, nagrinėjamuoju laikotarpiu jos nesiekė 2 % bendros apyvartos. Sąjungos pramonė pertvarkė esamas gamybos linijas, todėl pajėgumo didėjimas nebuvo pagrindinis kapitalo išlaidų variklis.

               (221)

               Trečia, į kapitalo išlaidas nebuvo atsižvelgta skaičiuojant pelningumą (išskyrus nusidėvėjimą ir amortizaciją, kurie nelabai išaugo) arba pinigų srautus (kurie siekia veiklos lygį). Todėl būtų netikslu aiškinti bet kurį iš šių rodiklių, atsižvelgiant į investicijų lygį.

               (222)

               Galiausiai remiantis Komisijos rodikliais matyti, kad gamybos sąnaudos padidėjo kartu su pardavimo kainomis. Todėl negalima teigti, kad pajėgumų padidėjimas darė neproporcingą poveikį gamybos sąnaudoms.

         5.3.   Išvada dėl priežastinio ryšio

               (223)

               Komisija preliminariai nustatė Sąjungos gamintojams padarytos žalos ir importo dempingo kaina iš KLR priežastinį ryšį.

               (224)

               Komisija nustatė visų žinomų veiksnių poveikį Sąjungos pramonės padėčiai ir jį atskyrė nuo importo dempingo kaina žalingo poveikio.

               (225)

               Preliminariai nustatyta, kad dėl kitų nustatytų veiksnių, kaip antai importo iš kitų trečiųjų šalių, Sąjungos gamintojų pardavimo eksportui ir tariamo investicijų bei pajėgumų plėtros poveikio priežastinis ryšys nesusilpnėjo net atsižvelgiant į tų veiksnių galimą bendrą poveikį.

               (226)

               Remdamasi tuo, kas išdėstyta, šiuo etapu Komisija padarė išvadą, kad materialinė žala Sąjungos pramonei buvo padaryta dėl importo dempingo kaina iš KLR ir kad dėl kitų atskirai arba bendrai vertintų veiksnių žalos ir importo dempingo kaina priežastinis ryšys nesusilpnėjo.

         6.   SĄJUNGOS INTERESAI

               (227)

               Remdamasi pagrindinio reglamento 21 straipsniu Komisija nagrinėjo, ar, nepaisant išvados dėl žalingo dempingo, galima padaryti aiškią išvadą, kad šiuo atveju priemonių nustatymas neatitiktų Sąjungos interesų. Nustatant Sąjungos interesus įvertinti visi susiję interesai, įskaitant Sąjungos pramonės, importuotojų ir naudotojų interesus.

         6.1.   Tiekėjų interesai

               (228)

               CONEBI, jungiantis nacionalines asociacijas, atstovaujančias tiek dviračių gamintojams, tiek dalių tiekėjams, pritarė priemonių nustatymui. Tačiau nė vienas tiekėjas šiame tyrime neišreiškė individualios pozicijos.

               (229)

               Pagal CONEBI pateiktus duomenis, dviračių dalis (naudojamas gaminant tiek įprastus, tiek elektrinius dviračius) gamina 424 bendrovės, veikiančios 19 valstybių narių, kuriose dirba beveik 21 000 darbuotojų, ir kurios 2016 m. į gamybą ir inovacijas investavo daugiau nei 660 mln. EUR.

               (230)

               Komisija priėjo prie preliminarios išvados, kad antidempingo muito nustatymas atitiktų Sąjungos pramonės tiekėjų interesus.

         6.2.   Sąjungos pramonės interesai

               (231)

               Sąjungos pramonę sudaro didelės bei mažosios ir vidutinės įmonės, jose per nagrinėjamąjį laikotarpį buvo tiesiogiai įdarbinta maždaug 3 600 darbuotojų dvylikoje valstybių narių. Be to, nors elektrinių dviračių suvartojimas vis dar sudaro nedidelę visos dviračių rinkos dalį, paklausa sparčiai keičiasi nuo įprastų dviračių į elektrinius dviračius, todėl siekiant išlaikyti veiklos lygį, pridėtinę vertę ir darbo vietas visoje dviračių pramonėje kyla struktūrinių problemų.

               (232)

               Kaip nurodyta 4.4.4 skirsnyje, analizuojant žalos rodiklių raidą nuo nagrinėjamojo laikotarpio pradžios nustatyta, kad visos Sąjungos pramonės padėtis blogėjo, jai neigiamo poveikio turėjo importas dempingo kaina.

               (233)

               Komisija tikisi, kad nustačius laikinąjį antidempingo muitą visi gamintojai turės galimybę vykdyti veiklą sąžiningos prekybos sąlygomis Sąjungos rinkoje. Labai tikėtina, kad nenustačius priemonių Sąjungos pramonės ekonominė ir finansinė padėtis toliau blogėtų.

               (234)

               Todėl Komisija priėjo prie preliminarios išvados, kad antidempingo muito nustatymas atitiktų Sąjungos pramonės interesus.

         6.3.   Nesusijusių importuotojų interesai

               (235)

               CEIEB paprieštaravo priemonių nustatymui. CEIEB atstovauja dvidešimt vienam importuotojui iš septynių valstybių narių.

               (236)

               Atrankoje dalyvavo vienuolika CEIEB narių. Be to, dvi bendrovės, nepriklausančios minėtiems importuotojams, taip pat pasisakė prieš antidempingo priemonių nustatymą Iš viso yra trylika bendrovių, kurių žinoma importo apimtis tiriamuoju laikotarpiu sudarė 10 % viso importo iš KLR.

               (237)

               Atrinktų importuotojų pateiktos pastabos parodė, kad muitų nustatymas bent laikinai galėtų sutrikdyti jų tiekimo grandines ir sukelti grėsmę jų finansinei padėčiai, jei jie negalėtų perkelti dėl muito padidėjusių sąnaudų savo pirkėjams.

               (238)

               Atrinktų importuotojų pateiktos pastabos taip pat parodė, kad didžiausi importuotojai galėjo apsirūpinti tinkamais elektriniais dviračiais ir (arba) turėjo galimų alternatyvių tiekimo šaltinių ne KLR, įskaitant Sąjungos pramonę. Šių importuotojų bendrovėse dirba didžioji dauguma 236 konstatuojamojoje dalyje nurodytų darbuotojų.

               (239)

               Remiantis importo statistiniais duomenimis, Vietnamas ir Taivanas tiekė daug elektrinių dviračių Europos importuotojams. Panašu, kad ir kitos šalys, kurios užima geras pozicijas įprastų dviračių gamybos rinkoje, galėtų potencialiai aprūpinti importuotojus.

               (240)

               Šiuo atžvilgiu Komisija pažymi, kad muitų nustatymu įprastų dviračių importui iš KLR nesiekta uždaryti Sąjungos rinkos importui, priešingai, po to padidėjo šalių, tiekiančių įprastus dviračius, skaičius. Priešingai, didelėse rinkose, kuriose netaikomos priemonės įprastų dviračių importui iš KLR, pavyzdžiui, JAV ir Japonijoje, importas sudarė atitinkamai 99 % ir 90 % rinkos, o didžioji dalis šio importo buvo iš KLR.

               (241)

               Komisija pastebėjo, kad dviračių rinką sudaro daugiau nei 450 gamintojų, iš kurių vos 37 šiuo metu gamina elektrinius dviračius. Be to, esami elektrinių dviračių gamintojai jau siūlo platų elektrinių dviračių asortimentą ir gali padidinti savo gamybos pajėgumus esant įprastoms rinkos sąlygoms.

               (242)

               Nors muitų nustatymas galėtų turėti neigiamą poveikį daugeliui mažų importuotojų, neigiamą muitų nustatymo poveikį būtų galima sušvelninti užtikrinus galimybę apsirūpinti tinkamais dviračiais Sąjungos pramonėje, kitose trečiosiose šalyse ir KLR sąžiningomis kainomis.

               (243)

               Todėl Komisija padarė išvadą, kad muitų nustatymas neatitiko importuotojų interesų, tačiau galimas neigiamas poveikis importuotojams neviršijo teigiamo priemonių poveikio Sąjungos pramonei.

         6.4.   Naudotojų interesai

               (244)

               Šiame tyrime apie save pranešė Europos dviratininkų federacija (toliau – ECF). ECF atstovauja dviratininkų asociacijoms ir federacijoms. ECF pateikė pastabą, kad kaina nėra lemiamas veiksnys, dėl kurio žmonės daugiau ar mažiau važinėja dviračiais, ir pateikė įrodymus, kad šalyse, kuriose žmonės dažniau važiuoja dviračiais, dviračiai ir elektriniai dviračiai kainuoja brangiau.

               (245)

               Šią tendenciją patvirtino grupės importuotojų pateiktas pareiškimas, prieštaraujantis priemonėms, kuriame nurodyta, kad šalyse, kuriose sparčiausiai auga elektrinių dviračių naudojimas, elektrinių dviračių vidutinė kaina buvo didžiausia.

               (246)

               Grupė importuotojų taip pat tvirtino, kad esama glaudaus ryšio tarp elektrinių dviračių kainų, nacionalinės važinėjimo dviračiais kultūros, infrastruktūros kokybės ir galiausiai elektrinių dviračių naudojimo.

               (247)

               ECF palaiko rinkos sąlygas, kuriomis skatinama kokybė, inovacijos ir paslaugos. Taigi, ECF teigė, kad jei būtų nustatyta, kad vykdomas dempingas, tai turėtų neigiamo poveikio plėtojant elektrinius dviračius ir atitinkamai perėjimui prie ekologiškesnės Europos, kuri siūlo piliečiams veiksmingesnį judumą.

               (248)

               Kita vertus, grupė importuotojų, prieštaraujančių priemonių nustatymui, teigė, kad šios priemonės sutrukdytų Kinijos gamintojams tiekti žemesnės klasės produktus, taip pat kurti vidutinės ir aukštesnės klasės produktus, todėl sumažėtų konkurencija. Kadangi Sąjungos pramonė tariamai iš esmės vykdo veiklą vidutinių bei aukštesnės klasės produktų segmentuose, priemonės savo ruožtu sumažintų pasirinkimą ir padidintų kainas Europos vartotojams.

               (249)

               Tyrimu nustatyta, kad Sąjungos pramonė vykdo veiklą visuose rinkos segmentuose, įskaitant pradinio lygio produktus. Tikimasi, kad priemonės sustiprins ir paįvairins elektrinių dviračių pasiūlą, atkuriant konkurenciją vienodomis sąlygomis. Primenama, kad nustačius priemones įprastiems dviračiams vartotojų pasirinkimas nesumažėjo, tačiau padidėjo tiekėjų ir jų kilmės šalių įvairovė. Todėl šis argumentas laikomas nepagrįstu ir turėjo būti atmestas.

               (250)

               Kadangi tikimasi, kad nustačius priemones bus atkurtos rinkos kainos, kurios de facto yra didesnės nei dempingo kainos, o kaina yra vienas iš veiksnių, lemiančių vartotojų pasirinkimą, galimas poveikis vartotojų kainoms turi būti subalansuotas, atlikus sąnaudų ir naudos palyginimą su elektrinių dviračių alternatyvomis, pavyzdžiui, automobiliais, motociklais ar motoroleriais.

               (251)

               Komisija nustatė, kad vartotojo interesai negali būti sumažinti dėl importo iš KLR nežalingu lygiu poveikio kainoms. Priešingai, yra įrodymų, kad vartotojų pasirinkimą lemia kiti veiksniai, tokie kaip įvairovė, kokybė, inovacijos ir paslaugos, kurių galima pasiekti tik įprastomis rinkos sąlygomis, esant sąžiningai ir atvirai konkurencijai.

               (252)

               Todėl Komisija padarė išvadą, kad priemonių nustatymas nedarys netinkamo poveikio vartotojų padėčiai ir jomis bus prisidėta prie tvarios elektrinių dviračių plėtros Europoje ir didesnės naudos visuomenei aplinkos apsaugos ir pagerinto judumo aspektais.

         6.5.   Kitų šalių interesai

               (253)

               Galiausiai Europos profesinė sąjunga „industriAll“ pareiškė susirūpinimą dėl neigiamo importo dempingo kaina poveikio Sąjungos pramonės būklei ir paramą priemonėms, skirtoms užtikrinti vienodas sąlygas ir nuolatinį stabilų užimtumą Sąjungoje.

         6.6.   Išvada dėl Sąjungos interesų

               (254)

               Nors negalima atmesti neigiamo priemonių poveikio mažiesiems importuotojams ir nagrinėjamojo produkto kainoms vartotojams, jis nėra didesnis nei nauda tiekėjams, Sąjungos pramonei ir vartotojams.

               (255)

               Remdamasi tuo, kas išdėstyta, Komisija padarė išvadą, kad nėra jokių įtikinamų priežasčių, kad laikinųjų priemonių nustatymas importuojamam KLR kilmės nagrinėjamajam produktui šiuo tyrimo etapu neatitiktų Sąjungos interesų.

         7.   LAIKINOSIOS ANTIDEMPINGO PRIEMONĖS

               (256)

               Remiantis Komisijos padarytomis išvadomis dėl dempingo, žalos, priežastinio ryšio ir Sąjungos interesų, turėtų būti nustatytos laikinosios priemonės, kad būtų apsisaugota nuo tolesnės Kinijos importo dempingo kaina Sąjungos pramonei daromos žalos.

         7.1.   Žalos pašalinimo lygis

               (257)

               Siekdama nustatyti priemonių dydį Komisija visų pirma nustatė muito dydį, kuris būtinas siekiant pašalinti Sąjungos pramonei daromą žalą.

               (258)

               Žala būtų pašalinta, jei Sąjungos pramonė galėtų padengti gamybos sąnaudas ir, parduodama panašų produktą Sąjungos rinkoje, gauti tokį pelną neatskaičius mokesčių, kokį tokios rūšies pramonė šiame sektoriuje pagrįstai galėtų gauti įprastomis konkurencijos sąlygomis, t. y. kai nėra importo dempingo kaina.

               (259)

               Siekdama nustatyti šį pelną, kurį būtų galima pagrįstai gauti įprastomis konkurencijos sąlygomis, Komisija rėmėsi pardavimo nesusijusiems pirkėjams pelnu, naudotu žalos pašalinimo lygiui nustatyti.

               (260)

               Nustatytas, kad preliminarus tikslinis pelnas yra 4,3 % – didžiausias vidutinis Sąjungos pramonės pelno dydis nagrinėjamuoju laikotarpiu. Atrinkti Sąjungos gamintojai negalėjo pateikti elektrinių dviračių gamybos pelno dydžio už laikotarpį prieš 2014 m.

               (261)

               Tuomet Komisija, remdamasi bendradarbiaujančių atrinktų KLR eksportuojančių gamintojų vidutinės svertinės importo kainos, tinkamai pakoreguotos siekiant atsižvelgti į importo išlaidas ir muitus, nustatytos skaičiuojant priverstinį kainų mažinimą, palyginimu su atrinktų Sąjungos gamintojų tiriamuoju laikotarpiu Sąjungos rinkoje parduoto panašaus produkto nežalinga vidutine svertine kaina, nustatė žalos pašalinimo lygį. Kiekvienas lyginant gautas skirtumas išreikštas vidutinės svertinės importo CIF vertės procentine dalimi.

               (262)

               Žalos pašalinimo lygis kitoms bendradarbiaujančioms bendrovėms ir visoms kitoms bendrovėms apibrėžiamas taip pat kaip dempingo skirtumas toms bendrovėms (žr. 123–127 konstatuojamąsias dalis).

         7.2.   Laikinosios priemonės

               (263)

               Pagal pagrindinio reglamento 7 straipsnio 2 dalyje nurodytą mažesnio muito taisyklę importuojamiems KLR kilmės elektriniams dviračiams turėtų būti nustatytos laikinosios antidempingo priemonės. Komisija palygino žalos pašalinimo lygius ir dempingo skirtumus. Muito dydis turėtų būti nustatytas pagal mažesnį iš dempingo skirtumo ir žalos pašalinimo lygių.

               (264)

               Remiantis tuo, kas išdėstyta, laikinosios antidempingo muito normos, išreikštos CIF kaina Sąjungos pasienyje prieš sumokant muitą, turėtų būti tokios:

                           Bendrovė

                           Dempingo skirtumas

                           Žalos pašalinimo lygis

                           Laikinasis antidempingo muitas

                           „Bodo Vehicle Group“ Co., Ltd.

                           90,6 %

                           77,6 %

                           77,6 %

                           „Giant Electric Vehicle“ (Kunšanas) Co., Ltd

                           34,6 %

                           27,5 %

                           27,5 %

                           „Jinhua Vision Industry“ Co., Ltd ir „Yongkang Hulong Electric Vehicle“ Co., Ltd.

                           42,8 %

                           21,8 %

                           21,8 %

                           „Suzhou Rununion Motivity“ Co., Ltd.

                           106,4 %

                           83,6 %

                           83,6 %

                           Neatrinkti bendradarbiaujantys eksportuojantys gamintojai (žr. priedą)

                           51,0 %

                           37,0 %

                           37,0 %

                           Visos kitos bendrovės

                           106,4 %

                           83,6 %

                           83,6 %

               (265)

               Komisija Registracijos reglamentu nustatė reikalavimą registruoti nagrinėjamojo produkto importą, atsižvelgdama į galimą antidempingo ir kompensacinių priemonių taikymą atgaline data pagal pagrindinio reglamento 14 straipsnio 5 dalį ir pagrindinio antisubsidijų reglamento 24 straipsnio 5 dalį.

               (266)

               Kiek tai yra susiję su šiuo antidempingo tyrimu ir atsižvelgiant į pirmiau pateiktus nustatytus faktus, importo registracija dėl antidempingo tyrimo pagal pagrindinio reglamento 14 straipsnio 5 dalį turėtų būti nutraukta.

               (267)

               Dėl lygiagretaus antisubsidijų tyrimo, nagrinėjamojo produkto importo registracija pagal pagrindinio antisubsidijų reglamento 24 straipsnio 5 dalį turėtų būti toliau vykdoma.

               (268)

               Šiuo tyrimo etapu negalima priimti jokio sprendimo dėl galimo antidempingo priemonių taikymo atgaline data.

               (269)

               Šiame reglamente nurodytos individualios antidempingo muito normos bendrovėms nustatytos remiantis šio tyrimo išvadomis. Todėl šios normos atitinka atliekant šį tyrimą nustatytą tų bendrovių padėtį. Šios muitų normos taikomos tik tam importuojamam KLR kilmės nagrinėjamajam produktui, kurį pagamino konkretūs nurodyti juridiniai asmenys. Importuojamam nagrinėjamajam produktui, pagamintam bet kurios kitos bendrovės, kuri konkrečiai nepaminėta šio reglamento rezoliucinėje dalyje, įskaitant subjektus, susijusius su konkrečiai paminėtomis bendrovėmis, turėtų būti taikoma visoms kitoms bendrovėms nustatyta muito norma. Tokioms bendrovėms neturėtų būti taikomos jokios individualios antidempingo muito normos.

               (270)

               Pasikeitus pavadinimui bendrovė gali prašyti taikyti šias individualias antidempingo muito normas. Prašymas turi būti teikiamas Komisijai (9). Prašyme turi būti pateikta visa susijusi informacija, leidžianti įrodyti, kad pasikeitimas nedaro poveikio bendrovės teisei naudotis jai jau taikoma muito norma. Jei bendrovės pavadinimo pakeitimas nedaro poveikio jos teisei naudotis jai taikoma muito norma, pranešimas apie pavadinimo pakeitimą bus paskelbtas Europos Sąjungos oficialiajame leidinyje.

               (271)

               Siekiant užtikrinti, kad antidempingo muitai būtų taikomi tinkamai, visoms kitoms bendrovėms nustatytas antidempingo muitas turėtų būti taikomas ne tik atliekant šį tyrimą nebendradarbiavusiems eksportuojantiems gamintojams, bet ir gamintojams, kurie tiriamuoju laikotarpiu į Sąjungą neeksportavo.

         8.   BAIGIAMOSIOS NUOSTATOS

               (272)

               Siekdama gero administravimo Komisija ragina suinteresuotąsias šalis per nustatytą terminą pateikti raštu pastabas ir (arba) prašymus išklausyti dalyvaujant Komisijai ir (arba) prekybos bylas nagrinėjančiam pareigūnui.

               (273)

               Išvados dėl laikinųjų muitų nustatymo yra preliminarios ir gali būti pakeistos galutiniame tyrimo etape,

         PRIĖMĖ ŠĮ REGLAMENTĄ:
   1 straipsnis
   1.   Kinijos Liaudės Respublikos kilmės importuojamoms ratinėms transporto priemonėms su pedalais, kuriose įrengtas pagalbinis elektrinis variklis, ir kurių KN kodai šiuo metu yra 8711 60 10 ir ex 8711 60 90 (TARIC kodas 8711609010), nustatomas laikinasis antidempingo muitas.
   2.   Laikinojo antidempingo muito normos, taikomos 1 dalyje aprašyto produkto, kurį pagamino toliau nurodytos bendrovės, neto kainai Sąjungos pasienyje prieš sumokant muitą, yra tokios:

               Bendrovė

               Laikinasis antidempingo muitas

               Papildomas TARIC kodas

               Bodo Vehicle Group Co., Ltd.

               77,6 %

               C382

               Giant Electric Vehicle (Kunšanas) Co., Ltd

               27,5 %

               C383

               Jinhua Vision Industry Co., Ltd ir „Yongkang Hulong Electric Vehicle“ Co., Ltd.

               21,8 %

               C384

               Suzhou Rununion Motivity Co., Ltd.

               83,6 %

               C385

               Kiti priede išvardyti bendradarbiaujantys eksportuojantys gamintojai

               37,0 %

               Žr. priedą

               Visos kitos bendrovės

               83,6 %

               C999

         3.   2 dalyje nurodytoms bendrovėms nustatytos individualios muito normos taikomos, jeigu valstybių narių muitinėms pateikiama galiojanti komercinė sąskaita faktūra, kurioje pateikiama deklaracija su nurodyta data ir pasirašyta tą sąskaitą faktūrą išdavusio subjekto atstovo, kurio nurodomas vardas, pavardė ir pareigos: „Aš, toliau pasirašęs (-iusi) patvirtinu, kad šioje sąskaitoje faktūroje nurodytus elektrines ratines transporto priemones, parduodamas eksportuoti į Europos Sąjungą, Kinijos Liaudies Respublikoje pagamino (bendrovės pavadinimas ir adresas) (papildomas TARIC kodas). Patvirtinu, kad šioje sąskaitoje faktūroje pateikta informacija yra išsami ir teisinga.“ Jeigu tokia sąskaita faktūra nepateikiama, taikomas visoms kitoms bendrovėms nustatytas muitas.
   4.   1 dalyje nurodytas produktas į laisvą apyvartą Sąjungoje išleidžiamas tik tuo atveju, jeigu pateikiama laikinojo muito dydžio garantija.
   5.   Jeigu nenurodyta kitaip, taikomos atitinkamos galiojančios muitus reglamentuojančios nuostatos.
   2 straipsnis
   1.   Per 25 kalendorines dienas nuo šio reglamento įsigaliojimo suinteresuotosios šalys gali:

               a)

               prašyti, kad būtų atskleisti esminiai faktai ir aplinkybės, kuriais remiantis buvo priimtas šis reglamentas;

               b)

               teikti pastabas raštu Komisijai ir

               c)

               pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.

         2.   Per 25 kalendorines dienas nuo šio reglamento įsigaliojimo Reglamento (ES) 2016/1036 21 straipsnio 4 dalyje nurodytos šalys gali pateikti pastabų dėl laikinųjų priemonių taikymo.
   3 straipsnis
   Įgyvendinimo reglamento (ES) 2018/671 1 straipsnio 1 dalis pakeičiama taip:

      „1.   Pagal Reglamento (ES) 2016/1037 24 straipsnio 5 dalį muitinėms nurodoma imtis reikiamų veiksmų siekiant registruoti į Sąjungą importuojamas Kinijos Liaudies Respublikos kilmės ratines transporto priemones su pedalais, kuriose įrengtas pagalbinis elektrinis variklis, ir kurių KN kodai šiuo metu yra 8711 60 10 ir ex 8711 60 90 (TARIC kodas 8711609010).“

   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   1 straipsnis taikomas šešis mėnesius.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 17 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL C 353, 2017 10 20, p. 19.

      (3)  OL C 440, 2017 12 21, p. 22.

      (4)  2018 m. gegužės 2 d. Komisijos įgyvendinimo reglamentas (ES) 2018/671, kuriuo nustatomas reikalavimas registruoti importuojamus Kinijos Liaudies Respublikos kilmės elektrinius dviračius (OL L 113, 2018 5 3, p. 4).

      (5)  Skundo 10 priedas.

      (6)  Skundo 9 priedas.

      (7)  Didžiausia galima nuolatinė vardinė galia.

      (8)  2016 m. birželio 8 d. Europos Parlamento ir Tarybos reglamentas (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (OL L 176, 2016 6 30, p. 55).

      (9)  European Commission, Directorate-General for Trade, Directorate H, Rue de la Loi 170, 1040 Brussels, BELGIUM.

      PRIEDAS

                  Bendrovės pavadinimas

                  Provincija

                  Papildomas TARIC kodas

                  „Acetrikes Bicycles“ (Taicang) Co., Ltd.

                  Jiangsu

                  C386

                  „Active Cycles“ Co., Ltd.

                  Jiangsu

                  C387

                  „Aigeni Technology“ Co., Ltd.

                  Jiangsu

                  C388

                  „Aima Technology Group“ Co., Ltd.

                  Tianjin

                  C389

                  „Alco Electronics“ (Dongguan) Limited

                  Guangdong

                  C390

                  „Beijing Tsinova Technology“ Co., Ltd.

                  Beijing

                  C391

                  „Changzhou Airwheel Technology“ Co., Ltd.

                  Jiangsu

                  C392

                  „Changzhou Bisek Cycle“ Co., Ltd.

                  Jiangsu

                  C393

                  „Changzhou Hj Pedal“ Co., Ltd.

                  Jiangsu

                  C394

                  „Changzhou Rich Vehicle Technology“ Co., Ltd.

                  Jiangsu

                  C395

                  „Changzhou Ristar Cycle“ Co., Ltd

                  Jiangsu

                  C396

                  „Changzhou Sobowo Vehicle“ Co., Ltd.

                  Jiangsu

                  C397

                  „Changzhou Steamoon Intelligent Technology“Co., Ltd.

                  Jiangsu

                  C398

                  „Cutting Edge Power Vehicle Int'l TJ“ Co., Ltd.

                  Tianjin

                  C399

                  „Cycleman E-Vehicle“ Ltd,. Co.

                  Jiangsu

                  C400

                  „Dongguan Benling Vehicle Technology“ Co., Ltd.

                  Guangdong

                  C401

                  „Dongguan Honglin Industrial Co., Ltd and Melton Industrial“ (Dong Guan) Co., Ltd

                  Guangdong

                  C402

                  „Eco International Elebike“ Co., Ltd.

                  Jiangsu

                  C403

                  „Everestt International Industries“ Ltd.

                  Jiangsu

                  C404

                  „Foshan Lano Bike“ Co., Ltd.

                  Guangdong

                  C405

                  „Foshan Zenith Sports“ Co., Ltd.

                  Guangdong

                  C406

                  „Geoby Advance Technology“ Co., Ltd.

                  Jiangsu

                  C407

                  „Guangdong Commercial Trading Imp. & Exp. Corp.“, Ltd.

                  Guangdong

                  C408

                  „Guangdong Shunde Junhao Science & Technology Development“ Co., Ltd.

                  Guangdong

                  C409

                  „Guangzhou Symbol Bicycle“ Co., Ltd.

                  Guangzhou

                  C410

                  „Hangzhou Fanzhou Technology“ Co., Ltd.

                  Zhejiang

                  C411

                  „Hangzhou Morakot E-Bike Manufacture“ Co., Ltd.

                  Zhejiang

                  C412

                  „Hangzhou TOP Mechanical And Electrical Technology“, Co. Ltd.

                  Zhejiang

                  C413

                  „Hua Chin Bicycle & Fitness“ (H.Z.) Co., Ltd.

                  Guangdong

                  C414

                  „Jiangsu Imi Electric Vehicle Technology“ Co., Ltd.

                  Jiangsu

                  C415

                  „Jiangsu Lvneng Electrical Bicycle Technology“ Co., Ltd.

                  Jiangsu

                  C416

                  „Jiangsu Stareyes Bicycle Industrial“ Co., Ltd.

                  Jiangsu

                  C417

                  „Jiaxing Onway Ev Tech“ Co., Ltd.

                  Zhejiang

                  C418

                  „Jinhua Enjoycare Motive Technology“ Co., Ltd.

                  Zhejiang

                  C419

                  „Jinhua Feirui Vehicle“ Co., Ltd.

                  Zhejiang

                  C420

                  „Jinhua Jobo Technology“ Co., Ltd.

                  Zhejiang

                  C421

                  „Jinhua Suntide Vehicle“ Co., Ltd.

                  Zhejiang

                  C422

                  „Jinhua Yifei Electric Science And Technology“ Co., Ltd.

                  Zhejiang

                  C423

                  „Jinhua Zodin E-Vehicle“ Co., Ltd.

                  Zhejiang

                  C424

                  „Kenstone Metal“ (Kunshan) Co., Ltd.

                  Jiangsu

                  C425

                  „Komda Industrial“ (Dongguan) Co., Ltd.

                  Guangdong

                  C426

                  „Kunshan Sevenone Cycle“ Co., Ltd.

                  Jiangsu

                  C427

                  „Nanjing Jincheng Machinery“ Co., Ltd.

                  Jiangsu

                  C428

                  „Nantong Tianyuan Automatic Vehicle“ Co., Ltd.

                  Jiangsu

                  C429

                  „Ningbo Bestar“ Co., Ltd.

                  Zhejiang

                  C430

                  „Ningbo Lvkang Vehicle“ Co., Ltd.

                  Zhejiang

                  C431

                  „Ningbo Nanyang Vehicle“ Co., Ltd.

                  Zhejiang

                  C432

                  „Ningbo Oner Bike“ Co., Ltd.

                  Zhejiang

                  C433

                  „Ningbo Pugonying Vehicle Technology“ Co., Ltd.

                  Zhejiang

                  C434

                  „Ningbo Roadsan New Energy Technology“ Co., Ltd.

                  Zhejiang

                  C435

                  „Ningbo Shenchima Vehicle Industry“ Co., Ltd.

                  Zhejiang

                  C436

                  „Ningbo Zixin Bicycle Industry“ Co., Ltd.

                  Zhejiang

                  C437

                  „Pronordic E-Bikes“ Limited Company

                  Jiangsu

                  C438

                  „Shandong Eco Friendly Technology“ Co., Ltd.

                  Shandong

                  C439

                  „Shanghai Promising Int'l Trade & Logistics“ Co., Ltd.

                  Shanghai

                  C440

                  „Shenzhen SanDin Cycle“ Co., Ltd.

                  Guangdong

                  C441

                  „Shenzhen Shenling Car“ Co., Ltd.

                  Guangdong

                  C442

                  „Sino Lithium (Suzhou) Electric Technology“ Co., Ltd.

                  Jiangsu

                  C443

                  „Skyland Sport Tech“ Co., Ltd.

                  Tianjin

                  C444

                  „Suzhou Dynavolt Intelligent Vehicle Technology“ Co., Ltd.

                  Jiangsu

                  C445

                  „Suzhou Guoxin Group Fengyuan Imp & Exp.“ Co., Ltd.

                  Jiangsu

                  C446

                  „Suzhou Joydeer E-Bicycle“ Co., Ltd

                  Jiangsu

                  C447

                  „Taioku Manufacturing“ (Jiangsu) Co., Ltd.

                  Jiangsu

                  C448

                  „Tianjin Luodeshengda Bicycle“ Co., Ltd.

                  Tianjin

                  C449

                  „Tianjin Upland Bicycle“ Co., Ltd.

                  Tianjin

                  C450

                  „Tianjin Anbike Electric Bicycle“ Co., Ltd

                  Tianjin

                  C451

                  „Ubchoice“ Co., Ltd.

                  Guangdong

                  C452

                  „Universal Cycle Corporation“ (Guang Zhou)

                  Guangdong

                  C453

                  „Wettsen Corporation“

                  Shandong

                  C454

                  „Wuxi Bashan E-Vehicle“ Co., Ltd.

                  Jiangsu

                  C455

                  „Wuxi Merry Ebike“ Co., Ltd.

                  Jiangsu

                  C456

                  „Wuxi METUO Vehicle“ Co., Ltd.

                  Jiangsu

                  C457

                  „Wuxi Shengda Bicycle“ Co., Ltd.

                  Jiangsu

                  C458

                  „Wuxi United Mobility Technology“ Inc

                  Jiangsu

                  C459

                  „Wuyi Simino Industry & Trade“ Co., Ltd.

                  Zhejiang

                  C460

                  „Wuyi Yuema Leisure Articles“ Co., Ltd.

                  Zhejiang

                  C461

                  „Xiangjin (Tianjin) Cycle“ Co., Ltd.

                  Tianjin

                  C462

                  „Yadea Technology Group“ Co., Ltd.

                  Jiangsu

                  C463

                  „Yong Qi (China) Bicycle Industrial“ Corp

                  Jiangsu

                  C464

                  „Yongkang Aijiu Industry & Trade“ Co., Ltd.

                  Zhejiang

                  C465

                  „Yongkang Juxiang Vehicle“ Co, Ltd.

                  Zhejiang

                  C466

                  „Yongkang Lohas Vehicle“ Co., Ltd.

                  Zhejiang

                  C467

                  „Yongkang MARS Vehicle“ Co., Ltd.

                  Zhejiang

                  C468

                  „Zhejiang Apollo Motorcycle Manufacturer“ Co., Ltd.

                  Zhejiang

                  C469

                  „Zhejiang Baoguilai Vehicle“ Co., Ltd.

                  Zhejiang

                  C470

                  „Zhejiang Enze Vehicle“ Co., Ltd.

                  Zhejiang

                  C471

                  „Zhejiang Goccia Electric Technology“ Co., Ltd.

                  Zhejiang

                  C472

                  „Zhejiang Jsl Vehicle“ Co., Ltd.

                  Zhejiang

                  C473

                  „Zhejiang Kaiyi New Material Technology“ Co., Ltd.

                  Zhejiang

                  C474

                  „Zhejiang Lianmei Industrial“ Co., Ltd.

                  Zhejiang

                  C475

                  „Zhejiang Luyuan Electric Vehicle“ Co., Ltd.

                  Zhejiang

                  C476

                  „Zhejiang Tuer Vehicle Industry“ Co., Ltd.

                  Zhejiang

                  C477

                  „Zhejiang Xingyue Vehicle“ Co., Ltd., „Zhejiang Xingyue Overfly Electric Vehicle“ Co., Ltd. ir „Zhejiang Xingyue Electric Vehicle“ Co., Ltd.

                  Zhejiang

                  C478

                  „Zhongshan Qiangli Electronics Factory“

                  Guangdong

                  C479

                  „Zhongxin Power (Tianjin) Bicycle“ Co., Ltd.

                  Tianjin

                  C480